Nafarroako Hitza | Gizartea Archives - Page 54 of 59 - Nafarroako Hitza Gizartea – Page 54 – Nafarroako Hitza\n08th Jan | Albisteak, Astekoa, Gizartea, Komunikazioa, nafarroa, Politika |\t1183\n08th Jan | Albisteak, Astekoa, Gizartea, Komunikazioa, nafarroa, Politika |\t898\n08th Jan | Albisteak, Gizartea, nafarroa |\t563\n18th Dec | Aisialdia, Albisteak, Euskara, Gizartea, Kultura, nafarroa, Politika |\t1600\n18th Dec | Aisialdia, Albisteak, Euskara, Gizartea, Kirola, Kultura, nafarroa |\t895\n18th Dec | Albisteak, Gizartea, nafarroa, Politika |\t737\n11th Dec | Albisteak, Elkarrizketak, Gizartea, nafarroa, Politika |\t1883\nPirinioetan bizi eta lan egin nahi dutelako »\n11th Dec | Albisteak, Gizartea, nafarroa |\t958\nPirinioak aisialdirako espazio bat dira nafar anitzentzat. Asteburuetan edo oporretan bisitatu beharreko toki bat. Harat joan, eta handik itzultzeko ingurua. Pirinioetako herrietako biztanle anitzek ere egin dute handik hiriburura joateko urratsa. Iruñean aurkitu dute lana, eta hirian gelditu dira, herriak hustuz. “Neguak gogorrak dira, bai; komunikazioa txarra eta zerbitzuak eskasak. Baina ez dira horiek gure arazo nagusiak: gutxi garela, hori da kontua”\nHorixe nabarmendu du Koldo Villalbak. Pirinioak ez dira aisialdirako gune harentzat; lantoki eta bizitoki ditu. Hori da egin duen apustua. Ez da bakarra. Aezkoa, Erroibar, Auritz, Luzaide eta Artzibarko herritarrek Pirinioetan Lan eta Bizi egitasmoan egin dute bat, eta mezu hori zabaltzeko jardunaldiak egin zituzten asteburuan.\nPirinioetako herrietan lan egin eta bizi diren hainbat eragilerekin mahai ingurua antolatu zuten, larunbatean. Villalbak hartu zuen parte. Orbaizetan bizi da, familiarekin. Ez da tokikoa bertakoa, ordea. “Bikotekidea eta biok iruindarrak gara; baina duela hamalau urte honat etortzea erabaki genuen, gustuko bizimoduaren bila”.\nPirinioetako herritar anitzek azken urteetan egindako bidaiaren alderantzizkoa egin zuten, eta Orbaizetan maite duen hori lanbide bilakatzea lortu du Villalbak. Itari Natura enpresa sortu zuen, duela bost urte; bertzeen aisialdi bilakatu du bere lan esparru. “Bisita gidatuak egiten ditugu, euskaraz, gaztelaniaz, ingelesez eta frantsesez”. Iratiko basoa du Villalbak lantoki nagusi, eta Kataluniakoak, Madrilgoak eta Valentziakoak ditu bezeroak, batez ere. Euskal Herritik ere gero eta jende gehiagok jotzen du Itari Naturako arduradunarengana. “Hemengo jendeak uste du Irati ezagutzen duela, eta ez duela gidaririk behar. Baina guk basoa ikusteko beste modu bat eskaintzen dugu; landareei, animaliek utzitako arrastoei eta harriei ere egiten diegu so”.\nPirinioak tokiko naturarekin lotzen dira, nagusiki, eta ezaugarri hori baliatu du Villalbak. Pirinioak basoak baino gehiago direla argi du, hala ere. Orbaizetan bizi da, eta halako herri bateko egunerokoak ezaugarri propioak dituela nabarmendu du. “Hemen ez dugu dendarik. Taberna bat bada, eta kultur elkartea ere sortu dugu. Hemen hori gertatzen da, tokiko jendeak hartu behar duela gauzak egiteko ardura; bertzela ez dugu deus”.\nAezkoako Batzar Nagusian gertatzen dena jarri du horren adibide. “Hauteskundeak ditugu laster, eta berriz ere aurkeztea erabaki dut, inork ez duelako batzarreko kide izan nahi. Inplikazio gutxi dago. Iruñean segur aski gauza bera gertatuko da, baina jende gehiago bizi denez han, ez da deus gertatzen”.\nZailtasunak zailtasun, Orbaizetan bizi nahi duela argi du Villalbak. “Hemen gustuko dudana egiteko aukera dudalako”. Pili Fagoagak ere horixe du Pirinioetan. Aurizberrin jaioa da, eta herri hori du bizitoki eta lantoki. “Pirinioak turismoarekin lotzen ohi dira, baina ez da hori hemengo jarduera bakarra. Bada bertzerik”. Zerbitzuen arloan aurkitu du Fagoagak bizimodua ateratzeko esparrua, hain zuzen ere.\nOrbaizetako herrikide Irene Morenorekin jarri du abian Eskutik, zaharrak laguntzeko zerbitzua. “Zaharrak etxean artatzeko zerbitzuan aritu izan naiz ni lanean. Orduan konturatu nintzen zegoen beharraz”. Garalur erakundeko teknikarien laguntzarekin bideragarritasunari buruzko ikerketa egin zuten, eta Fagoagaren usteak berretsi egin zituzten. “Badugu lanerako esparrua”.\nFagoagak eta Morenok herritarrak eskualdean batetik bertzera mugitzeko zerbitzua eskaintzen dute. “Bankura, medikuarengana edo erosketak egitera laguntzen ditugu”. Zaharren ardura duten zaintzaileen zama arintzeko ere egiten dute lan. Gainera, urtebetetze bestak eta gisakoak antolatzen dituzte, “jendeak elkartzeko aukera izateko”.\nUdalbiltzaren 6.000 euroko diru laguntza jaso eta gero, buru-belarri murgildu ziren Fagoaga eta Moreno haien proiektuan. Irailetik ari dira betean lanean. Kontent dago Fagoaga, herritik ez baitu kanpora atera nahi lanera. “Nahiago dut gutxiago irabazi eta herrian gelditu”. Hamalau urterekin Iruñera joan behar izan zuen ikasketak amaitzera, eta 22 zituenean itzuli zen herrira. “Beti izan dut hemen lan egiteko aukera”. Bertzelakoa zen Morenoren egoera. “Langabezian zegoen Eskutik sortzeko aukera sortu zenean”. Fagoagak argi du inor ez dela Pirinioetako herrietara joanen inbertsioak egitera. “Administrazioa ez da gurekin oroitzen; ez urruti gaudelako, edo errepideak txarrak direlako; gutxi garelako baizik. Guk bilatu behar dugu gure bizimodua ateratzeko behar duguna”.\nFagoaga era askotako jarduerez ari da; ez bakarrik lanaz. Bertze edozein tokitan bezala, Pirinioetan ere lana ez baita dena. Horixe ongi dakite hango emakumeek. Ibar bakoitzean bazen emakume talde bat, eta 1999an, Laurentxi elkartean bat egitea erabaki zuten. Kulturarekin eta kirolarekin lotutako ekitaldiak antolatzen dituzte, genero ikuspuntua nabarmenduz, betiere. Urtero, gainera, topaketa egiten dute Pirinioetako emakumeek, erronka berriak mahai gainean jartzeko, errateko dutena zabaltzeko. “2016an Laurentxik prestatuko du topaketa”, erran du Elena Jimenez kideak.\nBizkarreta-Gerendiaingoa da Jimenez, eta han bizi da. Lan, berriz, Garraldan egiten du. Villalbak eta Fagoagak bezala, Pirinioetako herrietako populazioaren tamaina jo du arazo nagusi. “Gutxi gara, eta horrek esparru guztietan badu eragina”. Laurentxi elkarteko kideek sumatzen dute eragin hori. “Administrazioaren tokia betetzen dugu guk, neurri handi batean; berdintasun teknikaririk, adibidez, ez da hemengo herrietan; anitzetan herritarrek guregana jotzen dute zuzenean”.\nAdministrazioaren babes horren falta agerikoa dela argi utzi du Jimenezek. “Aisialdia eta kultura ez dira lehentasuna”. Herritarrei esker, hala ere, gauza anitz egiten dituztela nabarmendu du. “Eta herriz herri egiten dugun horren berri eman beharko genuke”. Pirinioetan lan eta bizi direnen uzta baita.\nZazpi errepresaliaturen arrastoak topatu dituzte Iberon »\n07th Dec | Albisteak, Gizartea |\t525\nIberon (Nafarroa) ari dira indusketa lanetan, 1936ko kolpe militarraren ostean hil eta lurperatu zituzten herritarren aztarnak topatzeko. Gutxienez horietako zazpiren arrastoak topatu ditu …\nBizirik atera dira »\n27th Nov | Albisteak, Gizartea, nafarroa |\t798\nLorea, Edurne, Izar eta Nora; asmatutako lau izen, benetako bertze horrenbertze emakumeren istorioak kontatzeko. Indarkeriazko istorioak dira. Indarkeria matxistak erdi bi egin baitzituen laurak. Hautsi egin zituen, haien bizitzaren une batean. Iraindu, mehatxatu eta kolpatu egin zituzten, ia hil arte. Agerikoak dira orbainak haien azalean; eta ikusten ez badira ere, mingarriagoak dira gogoan iltzatuta gelditu zaizkienak. Beldurra hurbil sentitzen du Edurnek, oraindik ere; bakardadearen eta babesgabetasunaren beldur da, berriz, Nora. “Sistemak ez du funtzionatzen”, salatu du Loreak. Eta gizartearen ardura agerian utzi du Izarrek: “Epaitu nautela sentitu dut”. Elkarri ematen diote babesa, hautsitakoa konpontzeko prozesuan. Barrukoa kanpora atera dute orriotan, mezu hori zabaltzeko: aurrera egin daitekeela. Haiek egin dute. Bizirik atera dira. “Ez isildu, eta salatu”, erran nahi izan diete indarkeria pairatzen ari diren emakumeei.\nIndarkeria matxista sufritu eta bizirik atera direlako, hain zuzen ere, argi utzi dute ez dituztela nahi hitz hutsak. Ez dela hori emakumeek behar dutena. Ekintzak nahi dituzte. Emakumeak lagundu eta babestuko dituzten neurriak. Agintari konprometituak, argazkia bilatzen duten horien tokian. Enpatia. “Gizartearen isiltasunak ere kolpatzen gaituelako”, nabarmendu du Norak.\n“Hain da garrantzitsua babesa!”, berretsi du Izarrek. Gogoan du, ordea, berarenganako hoztasuna; epaitegietan eta ospitalean jasandako tratu hotza. 49 urte ditu, eta 15 urtez egon zen ezkonduta; tratu txar psikologikoak sufritu zituen. “Orduan ez nintzen konturatzen, baina ezkondu bezain pronto hasi zen nire kontrako indarkeria; hasieran zolia zen, baina areagotuz joan zen denborak aurrera egin ahala”. Senarrak ez zuela deustarako balio errepikatzen zion, behin eta berriz. Ez zuela deus egiten ongi. Ez zela deus lortzeko gai. Eta Izarrek sinetsi egin zuen. Sinetsi egin zuen ez zela inor. Eta depresioak gogor jo zuen, ondorioz. “Ezin nuen lo egin; ezin nuen deus jan; hamabost kilo argaldu nintzen”. Medikuek emandako pilulak baino ez zituen hartzen, egunez eta gauez. “Banekien ezin nuela horrela jarraitu; gizon hura utzi behar nuela; baina kosta egin zitzaidan erabakia hartzea”.\nEgin zuen, azkenean. “Nire bizitza hagitz tristea zela konturatu nintzen; egin behar nuela zerbait”. Arazoak ez ziren dibortzioarekin amaitu, ordea; indarkeriak jarraitu zuen. “Banandu eta gero, nire kontra egin zuen. Hasi zen niri jazartzen; karrikara atera, eta atzetik nuen beti; telefonoz deitu, eta iraintzen ninduen; mehatxu egiten zidan; alaba kenduko zidatela erraten zidan, erotuta nengoela”. Beldurrak hartu zuen Izar.\nSenar ohia salatu zuen, baina auziak ez zuen aurrera egin. “Indarkeria psikologikoa jasan duzula erakustea hagitz zaila da, oraindik ere”. Lezio hori ikasi zuen Izarrek, eta etorkizuna beltz agertu zen haren aurrean. “Ez nuen aurkitzen nire egunerokoa aldatuko zuen konponbiderik. Hagitz gaizki nengoen. Pilula potoa osorik hartu eta ia…”. Izarrek ezin izan du esaldia amaitu. Ia hil egin zen. Ospitalera garaiz eraman zuten, ordea. Eta onik atera zen. Gogoan du, hala ere, erietxean inork ez zuela bere egoera indarkeria matxistarekin lotu. Medikuek ez zutela inolako txostenik idatzi, hori aipatu eta salatzeko. “Psikologia saileko gaixoa nintzen ni orduan; nire historia medikoa bazuten. Baina ez zuten deus egin. Eta nik hil egin nahi nuen. Bertzerik ez. Hil egin nahi nuen”.\nPsikologo batek eman zion une hartan behar zuen laguntza. “Familiari ia ez nion deus erran gertatzen ari zenaz. Ahizpari bai, eta hark anitz lagundu zidan. Hainbat lagun nire kontra jarri zituen senar ohiak, ordea. Bertzeentzat pertsona ona eta atsegina zen, beti laguntzeko prest zena”. Izarrek ongi ezagutzen zuen, ordea, eta psikologo haren eskutik, azkenean, paper batean jasota gelditu zen Izar indarkeria matxistaren biktima zela. Hasi zen hobera egiten, eta bertze emakumeen eta hainbat elkarteren babesarekin, aurre egin zion senar ohiari. “Konturatu zenean ez nintzela isiltzen eta borrokatzeko gai nintzela, bakean utzi ninduen”.\nJasandako indarkeriak hamaika ondorio eragin zizkion Izarri. Psikologoek artatu beharrekoekin batera, baita bertze hainbat motatakoak ere. Ekonomikoak, adibidez. “Zenbait lan galdu egin nituen depresioak jota egon nintzenean; alaba galtzeko beldurrak ere behartu ninduen etxean gelditu eta hainbat lanposturi ezetz erratera”.\nEdurneri ere, ikasteko eta nahi zuen lanpostua bilatzeko aukera ebatsi zion indarkeria matxistak. 50 urte ditu, eta 13 zituenean amaren etxetik atera zuen gizon batek. Nerabezaroa lapurtu zion. Amets guztiak. Bere seme-alaben aita dena espetxean da egun, bertze emakume bat hiltzeagatik. Kartzelatik baldintzapean aske atera zenean hil zuen. Alaba adingabea bortxatzeagatik zegoen barruan. Lau urte barru beteko du zigorra, eta une horren beldur bizi da Edurne.\nSorterriko gizartearen matxismoa goiz ezagutu zuen Edurnek. “13 urte nituenean, nire atzetik hasi zen 20 urteko mutil bat; haren aitak nirea ezagutzen zuen, eta egun batean haren etxera gonbidatu ninduten urtebetetze besta batera. Joan nintzen, baina, besta amaituta, gizonak ez ninduen nire etxera eraman nahi izan, bueltan. Biharamunean ailegatu nintzenean, amak bota egin ninduen. Gizon haren etxean gelditu behar izan nuen”.\nHaur bat bertzerik ez zela nabarmendu du, behin eta berriz. Gizonaren etxean, kolpeak lehen unetik bilakatu ziren eguneroko kontu. “Tortura zen hura”. 15 urterekin izan zuen lehen seme-alaba. Bost ditu, denera. Laugarrenaren haurdunaldian, sabela zapaldu egin zion bikotekideak Edurneri. Handik hiru egunera jaio zen haurra, behar baino lehen. “Ia hil egin zen”.\nKolpeak, irainak, mehatxuak. Bai eta seme-alaben aurkako tratu txarrak ere. Etxea infernu bihurtu zion gizonaren indarkeriak familia guztiari. Bosgarren haurra jaio baino lehen, senide baten etxera ihes egitea erabaki zuen Edurnek. “Itzuli behar izan nuen, ordea, haurrak hilko zituen beldur nintzelako”. Orduan ere Edurnek argi zuen hiltzeko gai zela gizon hura. Saiatu zen, behin baino gehiagotan. “Lepotik ia hil arte heldu ninduen behin; nabalarekin ere behin baino gehiagotan egin zidan mehatxu”.\nBosgarren haurra jaio eta gero, bigarrenez alde egin zuen Edurnek. Orduan bai, betiko. Epaile baten agindua lortu zuen seme-alabak gizonaren etxetik ateratzeko. “Amaren etxean utzi nituen, Iruñera etortzeko”. Handik zazpi urtera lortu zuen familia berriz ere elkartzea. Saminez eta doluz betetako familia zen, hala ere. Indarkeriak bere aurpegirik krudelena erakutsi zion Edurneri bikotekideak alaba bortxatu zuenean. “Ikaragarria izan zen”. Edurnek ezin dio negarrari eutsi. Alabak aurrera egin duela nabarmendu du, dena den. “Nik ere bai. Baina ez gara denak berdinak”. Indarkeriak bere hiru semeetako birengan izan duen eragin latza aipatu du: “Tratu txarrak jaso eta gero, erasotzaile bilakatu da haietako bat; bizkarrean ditu aitak egindako deskarga elektrikoen arrastoak. Bertze bat espetxean izan da, drogekin lotutako arazoen ondorioz. Han zegoela jakin nuen nire amaren etxean izan zenean nire anaiek semeaz abusatu zutela. Hark aitortu zidan. Bihotza apurtu zitzaidan une hartan”.\nLoreak adi entzun ditu Edurneren hitzak. Lagunak bizi izandakoak zerbait mugitu dio barruan. “Zure esperientziarekin alderatuta, nirea…”. Ez du esaldia amaitu. Pentsatzen gelditu da. Edurnek bukatu du, haren ordez. “Bakoitzak bizi du berea. Denak dira latzak. Eta inork ez ditu merezi”.\n“Ez nintzen jabetzen”\nLoreak 43 urte ditu, eta hiru seme-alabaren ama da. Tratu txar psikologikoak eta fisikoak jasan ditu. “Feminista eta independentea izan naiz beti; sekula ez nuen pentsatu gizon baten menpe egonen nintzela noizbait”. Izarren hitzak bere egin ditu: “Tratu txar psikologiko horiek sotilak ziren hasieran; ez nintzen konturatzen. Lehen kolpeak jaso nituenean ere, ez nintzen jasaten ari nintzen indarkeriaz benetan jabetzen”. Dibortziatzea erabaki zuen arte. “Seme-alabak jotzen hasi zen senarra. Zerbait egin behar nuen”.\nSententzia jaso bezain pronto, etxeko sarraila aldatu zuen. Egun batean, ordea, sarrailak ere ez zuen senar ohia geldiarazi. “Seme-alabak hartzera etorri zen; aurpegiratu nion pentsioa ez zidala ordaindu, eta ez niola sartzen utziko. Une horretan, sorbaldetatik heldu ninduen, eta atearen kontra bota ninduen, indarrez. Hainbat kolpe eman zizkidan. Seme-alaben aurrean”. Semeak eman behar izan zien larrialdi zerbitzuei abisua. “Ni ez nintzen gai. Etxeko atea zabalik zela oihu egin nuen, baina inor ez zen laguntzera etorri”.\nSenarraren aurkako salaketa jarri zuen egun horretan, lehendabiziko aldiz. “Eta senarrak nire kontrakoa ere bai, seme-alabak eramaten ez uzteagatik. Eraso egin niola ere salatu zuen”. Loreak ezin zuen sinetsi. Are gutxiago, fiskalak senar ohiaren aurka eginen ez zuela erran eta gero. Epaiketaren eguna du Loreak gogoan. “Epailearen aurrera joan nintzen pentsatuz senar ohia epaituko zutela; baina epaiketa bion aurkakoa zen, familia barruko indarkeriagatik!”. Sistemak huts egin zuela salatu du. “Aretoan nire ondoan izan nuen senar ohia. Nerbioek jota nintzen, negarrari ezin eutsi”. Sententziak biak jo zituen errudun. “Helegitea aurkeztu dut, noski”.\nAdministrazioak ez duela babestu sentitzen du Loreak. Familiaren laguntza beti izan du, ordea. Eta eskertu du. Beldurra ez dela desagertu onartu, eta aitortu du bere salaketa eragin zuen erasoa jasan arte ez zuela uste senar ohia hori egiteko gai izanen zenik.\nEdurnek bezala, ordea, Norak beti izan zuen argi senarra bera hiltzeko gai izanen zela. Eta saiatu zen. Aurpegian utzi zizkion 2008. urtean gertaturiko eraso haren arrastoak. Arropen azpian ere bai. Baina ispiluari so egiten dion bakoitzean ikusten dituen orbainek egiten diote min gehien Norari. “69 puntu eman zizkidaten aurpegian. Ispilu batean nire burua ikusten dudan bakoitzean, ordukoak etortzen zaizkit burura. Ezin diot eraso horri ihes egin”. Gizarte Segurantzak, gainera, uko egin dio behar dituen ebakuntzak ordaintzeari. “Erakunde publikoek erabat babesgabe utzi naute”.\nNora hiltzen saiatu eta gero, bere buruaz bertze egin zuen haren senar ohiak. 16 urterekin hasi zuten harremana, eta lehendabizikoz haurdun gelditu zenean hasi zen emakumea indarkeria matxista sufritzen. Seme-alabengatik eutsi zion egoerari. “Bakarrik nintzen; ez nekien zer egin; ez nintzen senarra uzteko gai”.\nUrrats hori egiteko indarra lortu zuen, azkenean. Baina beldur zela nabarmendu du Norak. “Argi nuen alde eginen nuen egun berean ni hiltzen saiatuko zela”. Egoeraren berri eman zion seme zaharrenari. Baina ez zion sinetsi. Aitak amari emandako labankaden berri izan zuenean, lur jota gelditu zen. “Badakit errudun sentitzen dela, baina ez du zertan”, erran du Norak.\nHil nahi zuen gizonari aurre egin zion emakumeak. Eta horregatik salbatu zen. Loreak errandako hitzak ekarri ditu gogora, eta berak ere oihu egin zuela nabarmendu du: “Banekien bizilagunak etxean zirela. Atea ireki nuen, eta oihu egin nuen, senar ohiak iletik heldu eta barrura sartu baino lehen. Baina inor ez zen laguntzera etorri”. Ondoko eraikineko bizilagun batek erantzun zion Noraren laguntza deiari. “Etorri zenean haren aurpegia zuri zegoen; odolez betea nintzen”. Hogei minutuz egon behar izan zuen karrikan, anbulantziaren zain.\n“Indartsua naizela ematen du, baina nik uste dut jaso ditudan kolpeek egin nautela indartsu”. Malkoek irrist egin diote Norari. “Anitzetan pentsatzen dut nola ote den posible niri halakorik gertatu izana; edozeini gertatzen ahal zaio; hori da kontua”.\nEdurnek lehortu ditu Noraren malkoak. Jaso du Izarren eta Lorearen besarkada bana ere. Eskutik heldu diote elkarri. Elkarrekin indartsuago direla sentitzen dutelako. Bizirik atera, eta aurrera egin dutelako.


Ezagutzen dut jendea Nabarra irakurtzen duena. Bi edo hiru, bere egoteko maneretan. Betaurrekoak jantzi, poltsatik formatu berriko Nabarra atera eta behin eta hurrengoan, denbora berri bat sortzen asmatzen duen jendea da. Gehienetan, handik apur batera, bi edo hiru orri irakurri ostean, esate batera, berriz sartu aldizkaria poltsan, kendu betaurrekoak eta urrunbideetara konektatzen den jendea da.\nEzagutzen dut jendea Nabarra irakurri ostean orriren bat atera eta bertatik kopiatzen dituena esaldi batzuk; aipatutako Liburu edota diskak izan daitezkeela irizten diot eta pentsatzen dut atoan, horiek non aurkituko ibili ohi dela.\nBatzuentzat eta besteontzat Nabarraren ehungarren ale hau aho-gozagarri ederra da, Eta horretan nago, Nabarrak, eta azken aldiko Nabarrak areago, asmatzen duelako orriotara ekartzen sorlanak eta iritziak, berritu beharreko mundu zaharrak eta esan beharreko gertaera berriak, hitz eta irudi, Euskal Herrietako eta urrun-herrietakoak.\nEzagutzen dut beraz, Nabarra irakurtzen duen jendea. Pentsatzen jarrita, ez da erraza gaur egun , euskal aldizkari eta prentsa hein batean indartzea lortu den arren, aldi berean, etxekoaz kanpo euskal agerkariek espazio sozial txikia dutelako.\nEta pentsatzen jarrita, uste dut ezagutzen dudala Nabarra irakur dezakeen jende gehiago ere. Eta pozten naiz.Izugarri pozten naiz, geure artean hain baita beharrezkoa denaz eta guztiaz ihardutea aurreiritzi gutxiagoz, zer errepikatu gutxiagoz eta zeresan eta irudimen gehiagoz. Ezinbestekoa ere esango nuke nik, aldi kaxkar honetan.


Zenbat denbora behar du txakur estaliak sendatzeko? | Txakurren Mundua\nZenbat denbora behar du txakur estaliak sendatzeko?\nKatua edo txakurra kentzea eta esterilizatzea, sexua edozein dela ere, horretarako egin dezakegun gauzarik onenetarikoa da. Txakurra kontrolatzeko erraza dela egia den arren, arriskua beti egongo da merkataritzara eraman ezean.\nEsku-hartzearen ondoren, galdera garrantzitsu bat sortzen da: Zenbat denbora behar du txakur estalitako batek bere onera ekartzeko? Eta txakurrak? Bereiz dezagun.\n1 Esterilizazioa eta esterilizazioa, bi eragiketa desberdin\n2 Zenbat denbora behar dute txakurrek sendatzeko?\n2.2.2 Txakurraren gainean\n3 Zer zainketa izan behar du txakur esterilizatuak?\n4 Zenbat kostatzen zaio esterilizazio operazio bat txakurrari?\n5 Txakur emea esterilizatzearen bigarren mailako efektuak\n6 Zaindu berri duten nire txakurrak ez du jan nahi, zergatik?\n7 Zer da gomendagarriagoa: esterilizazioa edo esterilizazioa?\nEsterilizazioa eta esterilizazioa, bi eragiketa desberdin\nAskotan bi hitzak gauza bera definitzeko erabiltzen dira, baina errealitatean bi eragiketa dira, nahiz eta helburu komun bat duten, haurdunaldiaren prebentzioa, oso desberdinak diren:\nKastrazioa: Zaletasuna eta lotutako jokabidea ezabatzen dira.\nPutakak: umetokia eta obulutegiak kentzean datza.\nTxakurrak: barrabilak kentzen zaizkie.\nEsterilizazioa: portaera hormonala mantentzen da.\nPutak: hodi lotura egiten da.\nTxakurrak: hodi seminiferoak zatituta daude (barrabilak zakilarekin lotzen dituzten hodiak dira).\nEsterilizazioaren eta esterilizazioaren arteko desberdintasunak\nZenbat denbora behar dute txakurrek sendatzeko?\nProzedura kirurgikoak bata bestearengatik desberdinak direnez, emakumearen berreskuratze denborak gizonezkoenak desberdinak dira. Ikus dezagun zer portaera duen prozedura motaren eta txakurraren sexuaren arabera.\nEsku-hartze hauek anbulatorioak dira, beraz, txakurra anestesiaren ondorioak berreskuratuta, alta ematen zaio etxean sendatzen hasteko. Emeek 10 eta 14 egun arteko errekuperazio denbora dute, baina gizonezkoetan 5 egun inguru nahikoa izango dira oso ondo egoteko.\nNoski, emakumezkoen eta gizonezkoen berreskuratze prozesu honek hainbat arreta izan behar ditu, letra zehatz-mehatz jarraituz gero, gehienez astebetean gure maskota guztiz berreskuratuta ikusiko dugula.\nBerreskuratzeko denbora 4 eta 5 egun artekoa da Erabat aktiboa izateko, esterilizazioaren ondoren eskaintzen den zainketarekin lotura estua dago, lehen 24 orduak arreta maximoa merezi dutenak baitira.\nPutak lehen fase hau arazorik gabe igarotzen duenean, gainerako egunak ikusi beharko dira, saltoka, korrika edo asaldura minik egin ez dezan, ondo jan, atseden hartu eta eduki dezan leku lasai batean mantentzen saiatu dadin. heste mugimenduak.\nBerreskurapena askoz azkarragoa izan ohi da, arreta egokiarekin zure txakurrak 2 edo 3 egun inguru egingo ditu bere jarduera normalak, jakin behar duzu anestesiaren efektuak 36 ordu inguru iraun dezakeela.\nEsterilizazio eremuan hanturak ondoeza eragin ohi du, hala ere, 7 egunen buruan baretu egiten da. Puntuei dagokienez, 10 egunen buruan osasuntsu egon beharko lirateke, baina 15 egun igaro ondoren edo albaitariak adierazi duen moduan pixka bat gehiago kendu beharko lirateke.\nZer zainketa izan behar du txakur esterilizatuak?\nPuta baten esterilizazioaren ondorengo arreta oso garrantzitsua da bere errekuperazio egoki eta azkarrerako. Gogoan izan prozesu honek gutxienez 10 egun behar dituela, eta horietan oso jarraibide zehatzak gomendatzen dira prozesu hori gainditzen laguntzeko.\nZauria miazkatzea ekiditen du, ireki, zauritu edo kutsatzeko arriskua oso handia baita. Ez da momentua txakurren listuaren ustezko sendatze propietateetan oinarritzeko, baizik eta zauria bakterioz betetzen dela eta zure maskotaren osasuna zaildu ahal den neurrian saihesteko.\nYAMI lepokoa ...\nSupet kono ...\nARQUIVET Elizabethen lepokoa...\nErabil dezakezu elizabeto lepokoa arriskua minimizatzeko eta berarentzat pixka bat gogaikarria izan daitekeen arren, onena da esterilizazio gunearekin harremanik izan ez dezan.\nAriketa indartsurik edo bat-bateko mugimendurik ez hala nola, salto egitea, korrika egitea edo jolastea, puntuak ireki eta alferrikako konplikazioak sor baititzakete. Bestalde, zure txakurra oso lasai paseatzera joan daiteke eta oso denbora laburretara joan daiteke, baita esterilizazioaren ondorengo egun batean ere.\nZaurian higienea mantendu behar duzu horretarako egunero arreta handiz garbitu behar daIzan ere, birritan egiten da antiseptikoz bustitako gaza batekin. Astiro-astiro egin beharko zenuke barrutik kanpora, pilatutako zikinkeria kendu ahal izateko eta horrek eremu hori kutsatzea eragozteko.\nBete lehen 24 orduetako baraua, anestesiaren eta antibiotikoen efektuak ondoeza eta oka eragiten dutenez, ura neurriz ematea baino ez da komeni.\nEra berean, esterilizazioaren ondorengo egunetan apetitu falta apur bat antzemango duzu eta espero bada ere, garrantzitsua da ura eta janaria kopuru txikian ematea.\nEz ahaztu ebakuntza ondorengo kontrol-bisitara eramango zaitu, albaitariak berreskurapena arrakastatsua dela egiaztatu behar baitu, baita anomaliarik dagoen antzeman eta horren arabera jokatu ere.\nZenbat kostatzen zaio esterilizazio operazio bat txakurrari?\nTxakurraren tamainaren arabera prezioa aldatu egiten da:\n0tik 5 kilora 160-175 euro artean kostatzen da.\n5 eta 10 kilo artean 200 eta 230 euro artean kostatzen da.\n10 eta 20 kilo artean 250 eta 285 euro artean balio du.\n20 eta 30 kilo artean 350 eta 390 euro artean kostatzen da.\nTxakur emea esterilizatzearen bigarren mailako efektuak\nEsterilizazioarekin horrekin lotura estua duten zenbait osasun arazo ager daitezke, besteak beste:\nLa gernu incontinentzia, batez ere 12 hilabete baino lehen esterilizatzen direnean.\nGernu infekzioak intzidentzia handiagoarekin 6 hilabete baino lehen esterilizatu den kasuetan.\nHaurdunaldi psikologikoak intzidentzia handiagoarekin beroan esterilizatzen denean, esne osoko ekoizpenean edo beroaren ondorengo bi hilabetetan.\nErasokortasun presentzia 12 hilabete baino lehen esterilizatzen direnean, portaera hori nabarmenagoa da beroa gertatu eta bi hilabetera esterilizatzen direnean.\nAzpimarratzekoa da bigarren mailako konplikazio horiek esterilizazioa oso goiz egiten den kasuetan edo txakurraren bizitzako gomendagarriak ez diren faseetan sortzen direla.\nZaindu berri duten nire txakurrak ez du jan nahi, zergatik?\nKastrazio prozesuaren ondoren 48 ordu igaro ondoren, txakurrak gosea galtzearen eta errezeloaren sintomak ager ditzake. Anestesiak eta botikak zure gorputzean eragindako ondorioa da, beraz pazientzia handia izan behar duzu.\nAlbaitariek gomendatzen dutena da lehen 24 orduetan janaria ez hornitzea, ura kopuru txikian soilik. Geroago ura eta janaria proportzio txikian ematen dira berreskuratzen laguntzeko, beraz, hurrengo egunetan jateko gogoa eta zure ekintzetara itzultzeko gogoa berriro itzuliko da.\nZer da gomendagarriagoa: esterilizazioa edo esterilizazioa?\nBakoitzaren araberakoa izango da, baina kastrazioa gomendatzen dugu. Eragiketa zertxobait korapilatsuagoa da eta ebakuntza osteko zaintza luzeagoa da, baina kitto. Ezkondu beharko ez duen txakurra izango dugu, haurdunaldi psikologikorik izango ez duena eta, denborarekin, askoz ere lasaiago bihur daiteke.\nArtikuluaren bide osoa: Txakurren mundua » Txakur orokorrak » Bitxikeriak » Zenbat denbora behar du txakur estaliak sendatzeko?\nNola eman txakur bati larruazalpeko injekzioa\nZer esan nahi dute txakurren malkoak?


Eraldaketa digitala: aukera ala beharra? – ztb bergara\nNORK: Jesus Lizarraga\nNOIZ: 2020ko azaroaren 10ean\nORDUA: 9:30 – 17.00\nNON: LASA JATETXEA\nPUBLIKOA: Negozioko zuzendari eta arduradunak. Oro har, beren negozioen etorkizuneko estrategiari buruz erabaki behar duten erakundeko profesionalak.\nInformazioaren eta komunikazioaren teknologiak gizartean erabiltzeak aldaketa handia ekarri du gure bizimoduan eta harremanetan. Horrek eragina du enpresetan ere, negozio-eredu disruptibo berriak sortzen baitira, goizetik gauera, arriskuan jartzen dituztenak ongi finkatuta zeuden enpresak.\nAukerak eta mehatxuak ziztu bizian nahasten dira gure negozio-eredua teknologiaren argitan jartzen dugunean, eta, bereziki, teknologiak dakartzan kultura-aldaketen eraginpean jartzean, izan ere, aldaketa horiek komunikazio-, ezagutzaren transferentzia-, kontsumo- eta ekoizpen-prozesuak aldatzen baitituzte.\nEspazio digitaletan oinarritutako eta bezeroarengana bideratutako edo zentratutako negozio-eredu berriek enpresaren kulturaren aurrerapena ekonomia digitalerantz bideratzeko, datu kritikoak biltzeko, informazioa denbora errealean prozesatzeko, ereduak identifikatzeko eta horren arabera erantzuteko apustua indartzen dute.\nNegozioetan eragina duten egungo joera digitalak aztertzea\nIngurune digitaleko aukerak eta mehatxuak zehaztea.\nPlataforma digitaletan oinarritutako negozio-eredu berriak ezagutu eta ulertzea, egungo eta etorkizuneko gaitasun gisa.\nTeknologien bidez sortzen diren aukerei buruz hausnartzea.\nGaur egungo teknologia disruptiboak ezagutzea\nEta Internet iritsi zen…\nIKTen kudeaketa enpresetan\nGehikuntzako fabrikazioa (3D inprimaketa)\nAdimen artifiziala eta datuen analisia\nEnpresen eraldaketa digitalaren giltzarriak


Josu Labakaren GUTUNA: Sortzaileak - Urola Kostako Hitza : Urola Kostako Hitza\nJosu Labakak honako gutun hau idatzi du Azpeitiko kultur mugimenduaren inguruan.\nPasatu den ostegunean, Kultur Mahaiak deituta, herritar mordoa bildu ginen Soreasun. Dinamoa Sormen Gunearen oinarriak onartu eta abiapuntua jartzeko babes zabala erakutsi zuten kulturaren jardunean dabiltzan hainbat herritarrek. Eta mugitu zitzaidan zerbait nire baitan. Sentitu nuen halako urduritasun identifika ezin bat, giroan ere suma zitekeena. Zerbait handia izango denaren lehen puntuan sentitzen denaren antzeko zerbait. Oroitu nintzen Soreasuko antzoki zaharra eraitsi zuten egunaz. Azpeitia antzokirik gabe utzi zuten egunak ziren haiek. Plazatik pasatzean, gogora etorri zitzaidan nola garai hartan udaletxe azpiko arkupe horiek eman zioten babes herriko kultur dinamikaren zati zabal bati. Beste garai batzuk ziren haiek, atzean utzi ditugunak. Gauzak pixkana eta herritarren beharrei erantzunez egitea beharko luke gure lana. Hilabeteak eta bilera luzeak behar izan ditugu Soreasuren etorkizuna marraztuko duen proiektua osatzeko. Baina egin dugu. Denon artean. Adostuta. Beharra sentituta. Kulturgintza indartuta. Eta garrantzitsuena, herritar askok babestuta. Hori da azken hamarkadan herriko kultur politika bateratuaren diseinuan asmatu izanaren gakoa. Eta, Soreasuko proiektuan sakontzerakoan, Udalean ez genuen dudarik izan erronkari nola eta norekin aurre egin erabakitzerakoan; kultur eragileok izan behar duzue protagonista. Urte luze honetan, aitortuko dizuet, zail egin zaigu askotan denok buruan genuen ideia hori bateratu eta irudikatzea. Baina une zail horietan ere kultur mugimenduko kideen ekarpen eta ideiei tiraka aurrera egin dugu. Iritzi desberdinak jaso dira eta oraindik ere aterako dira honen eta bestearen inguruko kezkak; findu beharko dira ñabardurak. Baina, egiten ari garen bidea etorkizunerako giltzarria izango dela esatera ausartuko nintzateke. Jende anitza; adinez, dsiziplinaz, ideiaz… bidea konpartitzen dihardugu. Helburu eta asmo berari lotu gatzaizkio; kultur sortzaileak babestea. Uste dugu, garrantzitsua dela herriarentzat estrategikoak diren erabakietan adostasun sozial zabalak lortzea. Horren adibide da bidean kostata ireki den Sanagustin kulturgunea. Hasiera-hasieratik gune hori eraikitzeko ilusioan sinestu genuen, eta ilusio horri heltzen dio gaur egun ere herritar ugarik sostengatzen duten Kulturaz kooperatibak. Horregatik, Soreasu eraikitzeko orduan ere konfiantza izan dugu Kultur Mahaiarengan eta kultur eragileengan. Gaur, beraien ahalegina eta lortutako emaitza eskertu beharrean gaude. Eskerrik asko, beraz, Azpeitiko Kultur Mahaia oasatzen duzuen guztioi eta eztabaida prozesuan parte hartu duzuenoi. Orain, Udalari dagokio Soreasuko lehen solairuko obra abian ipintzea. Horretarako konpromisoa hartua dugu kultur eragileen aurrean, eta obra proiektua definitu bezain laster hasi nahi dugu lanean. Lehendik ere osasuntsu ageri den kultur dinamikaren gainean eraikiko da proiektu berria, eta jakin badakigu, obrak bukatu orduko beteko dela edukiz sormenerako gunea. Badugu horretarako bermea; emaitza ikusgarriak lortu dituen kultur jarduera eta herriko sortzaile geldiezinak!


Haurreskolak Partzuergoko egutegiaren zuzenketa | LAB sindikatua Hezkuntzan eta Irakaskuntzan\nHasiera 0-3 zikloa Haurreskolak Partzuergoko egutegiaren zuzenketa\nHaurreskolak Partzuergoko egutegiaren zuzenketa\n14 iraila, 2021\nHaurreskolak Partzuergoko gerenteak haurreskoletara bidalitako ohar baten bidez 21-22 ikasturtearen egutegia zuzentzen du.\nLAB sindikatutik ikasturte hasieran beste ikasturteetan ez bezala, egutegirik gabe geundela salatu eta gutxira heldu zitzaigun egutegia egiteko irizpidea lan hitzarmenarekin bat ez zetorrena salatu genuen. Horregatik, premiaz Hezkuntza Sailburua eta Haurreskolak Partzuergoaren lehendakaria den Jokin Bildarratzi eta gerenteari eskatu genien erabakia bertan behera uzteko.\nDenon artean nahasmena sortu duten jarraibideak bideratzea lortu dugu eta aurreko ikasturteetan bezala, lan hitzarmenean oinarritutako egutegia izaten jarraituko dugu. Beraz, orain arteko baldintza berdinetan haurreskoletako Jarraipen Batzordeetan ikasturteko egutegia adostu beharko duzue eta irailaren 30a arte luzatu den epean Partzuergoari bidali:\n– Egutegian 212 egun zehaztu beharko ditugu (hezitzaile bakoitzak 210 lanegun egin beharko du, 206 arreta zuzenekoak) irailaren 1etik uztailaren 29ra doan tarte horretan (azken lanegunak ez du zergatik uztailaren 29a izan behar).\nPasa den ikasturtearen amaieran egindako aldizkarian argi adierazi genuen LABen ustez zeintzuk izan behar diren plan estrategikoak kontuan hartu beharreko ildoak.\nAzkenik, Haurreskoletako langileak berriro ere zoriondu nahi ditugu, denon artean gure lan baldintzak kolokan jartzen zituen jarraibide nahasgarri horiek baldintzatzeko gai izan garelako.\nAurreko sarreraHeziketa Bereziko langileen ezegonkortasuna salatu dugu\nHurrengo sarreraEHUn dagoen prekarietatea amaitzeko finantziazio gehiago exijitu dugu ikasturte-hasierako ekitaldian\nEAEko Hezkuntza Sailak ez ditu ikasle zaurgarrienen beharrak asetzen\nOrdezkapenak kudeatzeko jarraibide berriak Haurreskolak Partzuergoan


Hazien bonbak: loreen eta landareen ahalmen eraldatzailea | blogmcp\nIkusezina ikusgai egiten (World Water Day 2022)\nPosted 4 iraila, 2018\nHazien bonbak: loreen eta landareen ahalmen eraldatzailea\nHazien bonbek edo loreen bonbek Antzinako Egipton dute jatorria. Hain zuzen, Nilo ibaia hazten zenean aleak kontserbatzeko era gisa erabiltzen zituzten nekazariek. Egun, teknika honek beste erabilera batzuk ditu, heziketako, kontserbazioko eta kontzientziazioko jardueren artean ibiltzen direnak.\nekosistema. - gerrillako lorezaintza - Loreen bonba - Richard Reynolds\nLoreen bonbak buztin eta lokatzezko kapsula txikiak dira, barnean landareen edo loreen ale desberdinak izaten dituztenak. Hartara, bonba bat sortzeko buztina, lurra edo konposta, haziak, ura eta esku trebetasun pitin bat besterik ez da behar.\nKontsultatu hemen zure hazien bonbak egiteko prozedura bat.\nPertsona batzuentzat, txikiak naturara hurbiltzeko modu dibertigarri bat da, jostatze eta jakin-min handia eragiten dien jarduera baten bidez, gutxi gorabehera hilabete baten ondoren bonba bakoitzetik sor daitekeenarengatik. Beste pertsona batzuentzat, aleen edo hazien bonbak iristen zailak diren lursailak ereiteko modu bakarra dira. Eta beste batzuek bonbak baliatzen dituzte hirietan andeatuta dauden guneak berreskuratzeko eta kolorez beteta eta biziberrituta dauden paisaia berriak sortzeko.\nRichard Reynolds azken talde horretakoa da. Izan ere, 2004an, bera bizi zen Londresko aldean paisaia erabat utzita zegoen eta egoera hori amaitzeko erabakia hartu zuen. Hasteko, bonba horietako batzuk bere etxebizitzen blokearen inguruan utzita zeuden parterreetan bota zituen, eta egun, gerrillako lorezaintza praktikatzen duen mugimendu baten burua da. Zehazki, andeatuta edo utzita dauden inguruak eraldatzeko modu bat da eta arreta jartzekoa “gauzak, ederrak edo gozoak izan, lantzeko espazio publiko gutxi egotearen eta espazio hori bertan behera utzita egotearen kontra”.\nArgazki: On Guerrilla Gardening (Facebook)\nArrazoia edozein dela ere, garrantzitsua da jarduera hau gure ingurunearekiko errespetuzko ekintza segurua izatea ekarriko duten alderdi batzuk adieraztea.\nLehenik eta behin, garrantzizkoa da bertako landareen edo loreen haziak erabiltzea; izan ere, ez baditugu hazi egokiak erabiltzen, kalte handia egin diezaiokegu ekosistemaren orekari, kanpokoak diren espezieak sartuta. Gauza berbera gerta daiteke erositako haziekin. Jarduera hau egiteko erosi egin behar baditugu, ziurtatu beharko dugu hazi horiek genetikoki aldatuta ez egotea, bertakoak ez diren haziekin sor litezkeen arazoen antzekoak eragin baititzakegu. Interneten hainbat plataforma daude mediterranear klimakoak diren hazien bonbak merkaturatzen dituztenak, hala nola mitxoletenak, baltsamo-belarrenak, nabar-loreenak, hirustenak, bitxiloreenak, Celosia argentea landarearenak eta tipulinenak.\nEdonola ere, balio duten haziak edukitzeko modu on bat kontsumitzen ditugun elikagaienak gordetzea da: piperrak, kuiak, kalabazak, tomateak…\nLoreen haziak erabili behar badira, gainera, garrantzitsua izango da haien ernetze egutegia kontuan hartzea.\nLotura honetan taula oso bat dago, orientagarria, espezie usaintsuak, barazkiak eta landare apaingarriak landatzeko data onenen gainean.\nJarduera honetan dibertsioa ziurtatuta dago, batez ere aukeratzen bada arma natural txiki hauek lortzeko modua etxean egitea izatea. Jaurtitzeko une eta toki onena aurkitzeak, eta fruitua ikusteko itxaroteak ere plazera sentitzea bermatuta du, gure aztarna ekologikoa minimizatzen laguntzen aritzeaz gain, etorkizun eta gure ingurunearen ikuspegi adeitsuagoa sortzen.


Abanto-Zierbenako Udala - Abanto Zierbenak merkatari, ostalari eta autonomoentzako zuzeneko laguntzen 112 eskaera jaso ditu\nAbanto Zierbenak merkatari, ostalari eta autonomoentzako zuzeneko laguntzen 112 eskaera jaso ditu\nDatorren astean zehar, Abanto Zierbenako Udala hitzemandako dirulaguntzak ordainduko ditu beren jarduera udalerrian gauzatzen duten merkatarien, ostalarien eta autonomoen kontuetan, sektore horretan COVID-19ak eragindako krisiaren eraginak arintzeko.\nAbanto Zierbenako Udalak, 200.000 euroko funtsa du xede horretarako eta 900 euro emango dizkie konfinamenduak iraun duen bitartean itxita egon diren saltoki eta ostalaritza-establezimenduei. Era berean, aintzat hartuko dira itxi ez diren negozioak, baina beren fakturazioan % 75eko beherakada izan dutenak.\nAbanto Zierbenako 112 negoziok izapidetu dute dirulaguntzaren eskabidea. Momentu honetan, udaleko teknikariak eskabide guztiak modu xehatuan aztertzen ari dira ahalik eta denbora laburrenean 600 eta 900 euro arteko dirulaguntza eman ahal izateko.\nGainontzeko administrazio publikoetako dirulaguntzekin bateragarria den programa honen lehentasuna da alarma-egoeraren ondorioz jarduera eten behar izan duten merkatalgo eta negozioekin lankidetzan aritzea.\nUdal dirulaguntzen ildo horren bitartez, Udalbatzak 900 euro emango dizkie itxi behar izan duen saltoki eta establezimenduei, eta 700 euro, beren jarduera mantendu arren fakturazioan % 75eko beherakada izan dutenei. Autonomoek 600 euro jasoko dituzte jarduera eten badute, eta, 400 euro, fakturazioan beherakada izan badute.\n“Gure udalerriak 180 saltoki eta ostalaritza-establezimendu ditu, eta 170 bat autonomo. Ehun bizilagunek baino gehiagok erabaki dute dirulaguntza horiek jaso nahi dituztela, eta horrek argi islatzen du sektore horrek laguntza behar zuela eta gu horretan ari garela; hots, behar gaituzten lekuan gaudela” adierazi du Abanto Zierbenako alkate den Maite Etxebarriak.\n21 terraza handitu\nBerezia da ostalaritzaren sektoreari eman zaion bultzada, zehazki, terrazak handiagotzeko neurriaren bitartez. Udalerriko 21 establezimenduk handitu ahal izan dituzte beren terrazak zerbitzu hobea lortzeko eta salmenten, bezeroen eta segurtasunaren arteko oreka lortzeko.\nHorretarako, Udalak hiri-altzariak lekuz aldatu behar izan ditu, eta sarbide batzuk itxi dira bizi dugun ezohiko egoeran espazioak hobetzeko.\nDeseskaladak eta alarma-egoerak iraun bitartean, ostalaritza-establezimenduei ez zaie kobratu terrazen tasarik, eta saiatzen ari gara ordainketa hori bertan behera geratu dadin urtearen amaierara arte.\nTerrazei dagokien araudia malgutu ahal izateko, udal-ordenantzan aldaketak egin behar izan dira ezohiko bilkura batean.\nAbian daude udako 700 merkataritza-bonu\nUrtean zehar jaulkiko diren 2.800 bonuetatik, udako lehen 700 bonuak ekainean saldu ziren, kanpainako lehenengo hiru egunetan. Kanpaina uztailaren 31ra arte egongo da irekita, eta bertan ia 50 saltokik parte hartuko dute; horrek uztailean 21.000 euroko inpaktu ekonomikoa eragingo du.\n“Modu eraginkorrean erantzuten ari gara osasun-krisialdiaren ondorioz sortutako beharrizanei, fokua geure merkataritza- eta ostalaritza-sarean jarri baitugu. Aurrera egiten jarrai dezaten lagundu behar diegu, negozio horien kontura bizi diren familia guztiek aurrera egin dezaten”, amaitu du Etxebarriak.


Jazzarekin hasiko da udako denboraldia - Araba - Alea.eus\nJazzarekin hasiko da udako denboraldia\nErredakzioa 2019-06-28 14:02\nPetti beratarrak emango dio hasiera jaialdiari, uztaileran 2an. /Jazzaharrean\nUztailaren 9ra bitartean, Jazzaharreanek hartuko du Gasteizko Alde Zaharra.\nBeste urte batez, jazzarekin emango diote hasiera udari Gasteizko Alde Zaharrean. Jazzaharrean jaialdia izango da lehendabizikoa uztaileko lehenengo astean. "Ekitaldiak beti bezala, eta aurten arrazoi gehiagoz, Gasteizko Alde Zaharreko tabernetan izango dira. Kontzertu gune hauek, hurbiltasuna medio, harreman estua sorrarazten dute musikari eta ikusleen artean, eta arrazoi nahikoa da tabernetako kontzertu eta ekitaldiak sustatzeko", azaldu dute antolatzaileek.\nJazza, bluesa, soula eta funka izango dira nagusi hurrengo egunetan, bertako eta urruneko musikarien eskutik. Asteartean, hilaren 2an, izango da lehenengo hitzordua Pettirekin; blues errritmoak ekarriko ditu beratarrak, 20:30ean, Parral tabernan.\nGurutze's Manouches (3an, Orain tabernan), Marta Mansilla eta Jabi Sanchez (4an, Dazz tabernan), Blue Matter (4an Bodegon tabernan), Late Night Jazz Jam Session (5ean, The Garage tabernan), Discipulos de la Clave (6ean, Botxon), Four Foxes (6an, Falerinan), Moni Garage (7an, Jangon) eta Johnny & The Blues (9an, Parralen) taldeak etorriko dira hurrengo egunetan.


Berriatuko euskeraren liburu eta DVD-a | Berriatua Bizi\nBerriatuko euskeraren liburu eta DVD-a\nPosted on maiatzak 31, Asteartea by kalamendi\nEkainak 3, barikuan, arratsaldeko 20:00 bideogelan egingo da aurkezpena\nEkainaren 3an, iluntzeko 8etan, Berriatuko bideo gelan, Itziar Aramaiok, Berriatuko euskararen zenbait alderdi liburua nahiz Ze dinozu? dokumentala aurkeztuko ditu, Berriatuko Udalak eta Urepel Aldizkaria Kultur Elkarteak babestuta.\nBerriatuko euskararen zenbait alderdi liburua duela 14 urte hasi zen bere lehen hatsak hartzen, egilea, Deustuko Unibertsitatean euskal filologiako ikasle zela. Atsotitzak herrian bildu eta unibertsitateko lan xume bat izatekoa zena, ia 2000 atsotitz batzen zituen bilketan bilakatu zen. Errefrau haietan, hainbat hitz ezezagun agertzen ziren bere ikaskide nahiz herriko gazte askorentzat (“Laixaketan estu eta maixen nasai”; “Praka sarrak arabasañek ueri”; “Etxeko latzak berebetan baleki, se esan aukiko leuke”;…). Hala bada, esakera zahar haietan agertzen zen lexikoaren hiztegitxo bat egitea otu zitzaion. Pixkanaka-pixkanaka, erran zuhurretan oinarritutako lantxo bat izatekoa zena, ia bi mila esalege, ehun esamoldetik gora, Berriatuko euskararen hiztegi zabala (diru, neurri, arrain, txori, haize, sagar mota eta abarren zerrenda luzeak barne) nahiz lexiko honen azterketa, Berriatuko aditz laguntzailea Ondarroakoarekin eta Markinakoarekin alderatua, Berriatuko euskararen azentu sistema, Berriatuan lekutzen diren kondairak eta abar biltzen dituen liburu mardulean bilakatu da.\nAipamen berezia merezi dute ere liburu honetan agertzen diren argazki zaharrek. Gehienak, denak ez esatearren, Berriatuko jendearen antzinako irudiak dira, herriaren nortasun, ohitura, fede eta egunerokoaren adierazgarri. Argazki hauetako askok, ia 100 urte dituzte. Zaharrena, 1892. urtekoa da.\nZe dinozu? dokumentala, hasiera batean, liburu honen aurkezpen egunari begira sortu zuen Itziarrek. Bertan, Saioa Lopez Berriatuarrak eta Pablo Olabarriak parte hartzen dute; eta grabaketa nahiz maketazio lanak, Juan Bidegain Ondarrutarrak egin ditu.\nBerriatua-Ondarroa (Bizkaia) inguruan lekutzen den dokumental honetan, alde batetik, euskalkiek eskaintzen diguten aberastasuna eta hauen egoera islatu nahi da; baina bestetik, eta bereziki, euskalkiz nahiz azpi-euskalkiz josiriko lurralde honetan, non 7 kilometroren barruan hiru hizkera ezberdin aurki ditzakegun (euskaldun berri batentzat batik bat), hizkuntza honen jabekuntza aberasgarri bezain “frustrantea” bihurtzen dela maiz.\nHasiera batean lan hau liburuari lotuta jaio bazen ere, prestatzen hasi bezain laster, beste helburu batzuk lortzeko ere baliagarria izan zitekeela jabetu ziren. Ondarroa eta Markina herriak, bai Bizkaian, bai Euskal Herrian, ezagunak dira. Bizkaieraren barruan ere, Ondarroako eta Markinako euskarak zona handia dute, “pertsonalitate” handiko bi hizkera dira. Berriatua, bi herri horien erdian dago, baina inork ez du ezagutzen Lea-Artibai eskualdetik kanpo, ez herri bezala, ez eta bertan hitz egiten den euskarari lotuta. Berriatuko euskarak bi herrietako eragina hartu du urteen poderioz, eta badu zer aztertu, baina inork ez dio sekula harretarik jarri orain arte. Esan daiteke, pertsonalitate handiko bi herri nahiz hizkera hauek, Berriatukoa ia jan egin dutela.\nArrazoi hauek bide, lan honekin, euskalkien alorra ukitzeaz gain, hauek aitzakiatzat hartuta, Berriatuko herria, Bizkaiko eta Euskal Herriko jendearen mapetan kokatzeko erabili nahi da, BERRITXU ba dela HERRITXU adierazi! Horretarako dokumental hau zabaldu egin nahi da, Berriatuko herriaren izena, izana eta esana, ezagun egin asmoz.\nPost hau Ekintzak atalera eta euskara,liburua laburpen hitzekin kalamendi-k bidalia da. Gogokoetara gehitzeko lotura iraunkorra.\n3 thoughts on “Berriatuko euskeraren liburu eta DVD-a”\nAltxu on 09:00 ekainak 2, Osteguna said:\nAlbot jungo na\nNere postekin loturak: Berriatuko euskeraren liburua eta DVDaren aurkezpeneko argazkiak « Berriatua Bizi


Abra Kadaver: “La era del sueño” – Taupaka\nAbra Kadaver: “La era del sueño”\nAbra Kadaver: “La era del sueño”\tTaupaka\t2017-12-01T21:13:11+00:00\nAbra Kadaver talde bizkaitarraren diskoa, 2012an Sestaoko Eyou estudioetan grabatua Iker Eskurza teknikariaren eskutik.\nBenetan merezi al ditugu egunerokotasunean gertatzen zaizkigun ezbehar guztiak? Bizitzaren kontrol osoa, dignitatez bizi ahal izatea, errealitateari aurre egiteko baliabideak izatea… hauexek dira lehenengo munduko gizakiek ahaztuta dituzten printzipioak. Lokartuta dagoen gizarte honek era pasibo batean jokatzen du, izaera falta izugarria du, eta ez du bai norbanako bai taldeko askatasunagatik borrokarik egiten. “La era del sueño” diskoak, gai honi buruzko hausnarketara bultzatzen gaitu, betiere ikuspuntu kritikoa plazaratuz.\n02 La cultura del miedo\n03 Rampa de ratas\n04 El silencio del viento\n05 La sombra del recuerdo\n06 Sacrificios humanos\n07 La mirada del muerto\n08 El mundo de la destrucción\n09 Voz sin aliento\n11 Secretos a golpes


Lege-abisuak • TaPuntu\nTaPuntu kooperatiba elkarte txikiak alde bateko eran eta edozein unetan alda dezake, bere webgunearen konfigurazioa, bere zerbitzu baldintzak eta edukia ere. Horrez gain, webgunea bera ezabatu, mugatu edo eten dezake behin-behineko edo betirako.\n3.1.- Zerbitzuaren hornitzaile gisa, TaPuntu kooperatiba elkarte txikiak webgune honetan eskaintzen diren zerbitzuak aurrera eramatea, erabiltzailearekin burutu daitezken komunikazioen pribatutasuna modu eraginkorrean bermatzera eta noizbehinka sor daitezken kexei erantzuna ematera behartuta dago.\n3.2.- Zerbitzuen mantentze, konponketa, gaurkotze edo hobekuntza lanak burutu behar izanez gero, TaPuntu kooperatiba elkarte txikiak honen sarbidea behin-behingoz eta aurre-abisurik gabe eteteko eskubidea du eta zerbitzuak eman edo hauek gehiago ez eskaintzeko eskubide erreserba ere, ahal izanez gero erabiltzaileari jakinarazten saiatuko delarik.\n3.4.- TaPuntu kooperatiba elkarte txikiak du webgune honen jabetza intelektualaren eskubideen titulartasuna.\n4.1.- Edozein momentutan, erabiltzaileak webgune honen zerbitzuen legezko erabilpena egin behar du, indarrean dauden legeen arabera, TaPuntu kooperatiba elkarte txikiaren jabetza intelektualaren eskubideak errespetatuz.\n4.2.- Erabiltzaileak ez du burutuko TaPuntu kooperatiba elkarte txikiak bere eskura jartzen dituen zerbitzuen bidez webgunearen edukiaren kalte edo aldaketarik eragingo duen, ez eta bere jarduera oztopatuko duen ekintzarik, inolako arazo teknikorik sortu gabe, birus informatikoak eraman ditzaken elementurik transferitu gabe edo webgune honetan kalte egin, nahastu, osoki edo zati batez oztopatu, ez eta beste erabiltzaileen posta elektronikoan bitartekatu edo aldatuz.\n4.3.- Sartutako datuen egiatasuna erabiltzailearen erantzukizun erabatekoa da, hau dela eta, datu okerrak edo ezegokiak emanez gero, TaPuntu kooperatiba elkarte txikiak erabiltzaileari webgune honetara sartzeko debeku eskubidea gordetzen du.\n5.1.- Edozein kasutan, TaPuntu kooperatiba elkarte txikiak bere ahalegin handienak egingo ditu webgune honen erabilgarritasun iraunkorra lortzearren.\n5.2.- TaPuntu kooperatiba elkarte txikiak erabiltzaileen eskuetan jartzen ditu datu pertsonalen pribatutasun sistemak hirugarrenei datu hauetara sarrera eragozteko. TaPuntu kooperatiba elkarte txikiak datu pertsonalen segurtasuna, konfidentzialtasuna eta erabilgarritasuna bermatzeko beharrezko diren segurtasun tekniko eta antolakuntza neurri guztiak ezarri ditu.\nZentzu honetan, TaPuntu kooperatiba elkarte txikiak ezagutza hau gertatuz gero sor daitezken kalte-galerekiko erantzukizun oro salbuesten du.\n5.3.- TaPuntu kooperatiba elkarte txikiak arlo honetan segurtasuna bermatzeko neurri egoki guztiak ezarriak dituen arren, ez du bermatzen birusak ez eta webgune hau osatzen duten beste edozein elementu, erabiltzailearen sistema informatikoan edo bere dokumentu elektronikoetan eta bere sistema informatikoan gordetako fitxategietan aldaketa sor dezaketenik (software eta hardware) ez dagoenik.\nTaPuntu kooperatiba elkarte txikiak ez du bere gain hartzen edukietan ager daitezken eta sistema informatikoan, dokumentu elektronikoetan, fitxategietan etb. aldaketak sor ditzaketen birusek sor dezaketen izate oroko kalte-galeren erantzunkizunik.\n5.4.- Erabiltzaileek webgune honi ematen dieten erabilera ez dago TaPuntu kooperatiba elkarte txikiaren kontrolpean. Bereziki, elkarte honek ez du bermatzen erabiltzaileek webgune hau baldintza orokorrak jarraituz erabiliko dutenik eta, bere kasuan, aplikagarri izan daitezken baldintza bereziak jarraituz, ez eta modu arduratsu eta zuhurrean egingo dutenik ere.\nWebgune honen edukiari dagozkion eskubide guztiak TaPuntu kooperatiba elkarte txikiarenak dira.\nTaPuntu kooperatiba elkarte txikiaren diseinu, irudi, mapa, grafiko, marka, errotulu, zeinu bereizgarri edo logotipoak, TaPuntu kooperatiba elkarte txikiaren titulartasuna dute, hauek legez esklusiboki ustiatzeko eskubide guztiak dituelarik.\nWebgune honek TaPuntu kooperatiba elkarte txikiak kudeatzen ez dituen beste atari edo webguneetako loturak izanez gero, elkarte honek adierazten du ez duela inolako kontrolik aipatutako atariengan, eta ez duela erantzunkizunik bertako edukiarekiko.\nErabilera eta nabigazio baldintza orokor hauek bai eta erabiltzailearen eta TaPuntu kooperatiba elkarte txikiaren arteko harreman oro Espainiar Legeriak aztertuko ditu.\nBaldintza orokor hauen izate edo edukiaren edo erabiltzailearen eta TaPuntu kooperatiba elkarte txikiaren arteko harremanen ondorioz sortutako edozein auzirako, bi aldeak, egokitzen zaien beste edozein foruri espreski uko eginez, Donostiako (Gipuzkoa) Auzitegi eta Epaitegien jurisdikzio eta eskumen erabatekoaren menpe egongo dira.\n15/1999 Datu pertsonalak babesteari buruzko legeak jasotzen duena betez, TaPuntu kooperatiba elkarte txikiak zure datuak fitxategi automatizatu batean gordeko dituela jakinarazten dizu. Fitxategi horren erabilera bakarra gure Marketin online zerbitzuak eskaintzea da. Fitxategi horren zaintza, legeak ezarritako konfidentzialtasun eta segurtasun-neurriak errespetatuz egingo da eta inol ere ez dira eskualdatu edo partekatuko TaPuntu kooperatiba elkartetik kanpo dagoen beste edozein erakunderekin. Halaber, fitxategi horretan zure datuak sartzea, zuzentzea eta baliogabetzea eska dezakezu edo horiek erabiltzearen aurka ager zaitezkeela jakinarazten dizugu bide hauek erabiliz: posta elektronikoa (info@tapuntu.eus) edo komunikazioaren lege fitxategiaren arduradunei idatziz:\nMartxoaren 30eko 13/2012 Errege Lege Dekretuak xedatzen du zenbaterainoko xehetasunak eman behar diren cookie-ei buruz; horri jarraituz, orri honetan jakinarazten dugu zein den tapuntu.eus webguneko cookie-en politika. Cookie bat webgune jakin batzuetan sartzean ordenagailuetara deskargatzen den fitxategia da. Besteak beste, cookie-ek erabiltzaile edo ekipo baten nabigazio ohiturei buruzko informazioa bildu eta berreskuratzeko bidea ematen diote webguneari. Zein informazio jaso duten eta ekipoa nola erabiltzen den edota erabiltzailea nor den ezagutzeko balia daitezke.\nGure webgunean cookie propioak eta hirugarrenenak erabiltzen ditugu. tapuntu.eus webguneak erabiltzen dituen hirugarrenen cookie-ak Google Analytics-en analisi cookie-ak dira; ez du publizitate cookie-rik edo portaera-publizitatearekin lotutakorik erabiltzen.\nAnalisi cookie-ek erabiltzaile kopurua zenbatzea ahalbidetzen dute eta, horrenbestez, web-zerbitzua erabiltzen dutenen estatistika neurketak eta analisiak egitea. tapuntu.eus webgunearen nabigazioa aztertzen da, zerbitzuen eskaintza hobetzearren.


32 hautagairen artean banatuko dituzte 2019ko Azpeitiko Kirol Sariak - Urola Kostako Hitza : Urola Kostako Hitza\n2019ko Azpeitiko kirolaririk onenak izendatzeko ekitaldia egingo dute zapatuan, 12:00etatik aurrera, Basazabal jauregian; Azpeitiko Udalak eta Kirol Mahaiak elkarlanean antolatu dute aurten ere sari banaketa.\nAurten, 32 herritarrekin osatu dute hautagaien zerrenda, iaz baino bat gehiagorekin. Hautagai guztiek jasoko dute oroigarria zapatuan. Udalak eta Kirol Mahaiak izendatutako epaimahaiaren erabakiarekin eta herritarren botoekin erabaki dituzte aurten ere Kirol Sarien irabazleak. Azaroaren 11tik 18ra bitartean izan zuten kirol elkarteek eta herritarrek kirolarien izenak proposatzeko aukera. Botoa emateko aukera, bestalde, azaroaren 20tik 27ra bitartean izan zuten, eta epaimahaiak joan zen astean hartu zuen erabakia; etzi jakinaraziko dute.Urteko Kirolaria izendapena eta Kirol Boluntario izendapena lortuko dituzte hautagaietako hiru lagunek.\nIzenak eta taldeak\nEmakumeen artean, 11 dira hautagaiak: Lagun Onak futbol taldeko Ohorezko infantil taldea, Arantzazu Araneta (Lagun-Artea eskuderia), Ainara Iturralde (Iraurgi saskibaloi taldea), Carmen Cordero (Garmendipe bolo taldea), Maria Sanchez (Kimura judo elkartea), Izarraitz igeri elkarteko juniorrak, Ainara Tena (Xeye atletismo taldea), Begoña Bereziartua (Lagun Onak mendi bazkuna), Alaia Juaristi (eskia eta roller eskia), Vanesa Cerrajero (atletimoa) eta Naroa Aranbarri (Lagun Onak txirrindulari taldea).\nGizonetan, berriz, hamahiru dira hautagaiak: Lagun Onak futbol taldeko lehen mailako jubenil taldea, Iokin Agirre (Lagun-Artea eskuderia), Julen Egiguren (Ilunpe pilota elkartea), Cesar Cristian (Xaputarrak xake kluba), Joseba Azpillaga (Iraurgi saskibaloi taldea), Rafael Zubeldia (Izarraitz igeri elkartea), Ibai Azpiazu (Xeye atletismo taldea), Aimar Zubizarreta (Kimura judo kluba), Jon Etxaniz (arrauna), Julen Lopetegi (triatloia), Angel Aizpuru (Lagun Onak mendi bazkuna), Oier Ibarguren (Lagun Onak txirrindulari elkartea) eta Joseba Ortega (atletismoa).\nHirugarren sarirako, Kirol Boluntarioenerako, zortzi dira hautagaiak: Amaia Goenaga (Kimura judo kluba), Alex Altolagirre (Ikasberri kirol elkartea), Ilunpe kirol elkarteko kideak, Ander Alonso (Xaputarrak xake taldea), Aitor Berasategi (Izarraitz igeri elkartea), Jose Luis Muñoz (Lagun Onak futbol taldea), Pedro Guerra eta Jose Inazio Arellano (Lagun Onak txirrindulari elkartea).


Hizkuntzak ikasteko dirulaguntzak - IFJ Internet\nHizkuntzak ikasteko dirulaguntzak\nnull Hizkuntzak ikasteko dirulaguntzak\nOnuradun izango dira banakako kirolariak, federatuak eta ez-profesionalak, probintziako, autonomia erkidegoko, estatuko edo nazioarteko lehiaketa ofizialetan parte hartzeagatik.\nDeialdiaren xedea da udalerrian erroldatuta dauden eta kirol federatu ez-profesionala egiten duten pertsonei dirulaguntzak ematea probintziako, autonomia erkidegoko, estatuko edo nazioarteko lehiaketa ofizialetan parte hartzeko.\nDirulaguntza jaso ahal izango da legez onartutako edozein kiroletako lehiaketetan parte hartzeko eta kirol materiala erosteko.\nKirol materiala: gastuaren ehuneko 50; 100 euro, gehienez. Lehiaketetan parte hartzeko: Probintziako lehiaketak: 50 euro. Probintziako lehiaketak gehi Euskadikoak: 120 euro. Probintziako lehiaketak, gehi Euskadikoak, gehi estatukoak: 200 euro. Estatuko eta nazioarteko txapelketak: 230 euro.


Belgraden atxilotutakoa Ratko Mladic dela baieztatu dute - Mundua - Berria\nBelgraden atxilotutakoa Ratko Mladic dela baieztatu dute\nBoris Tadic Serbiako presidenteak baieztatu du albistea. Gerra krimenak leporatzen zaizkio Mladici, beste batzuen artean, Srebrenicakoak eta Sarajevokoak. Serbiako eta Bosniako segurtasun indarrak elkarlanean aritu dira. Hagara eraman dezatela eskatu du Catherine Ashtonek.\nSerbiako Poliziak Ratko Mladic general ohia atxilotu du gaur goizean, Belgraden. Hasiera batean ezin izan dute bere nortasuna baieztatu, Milorad Komadic izena hartua zuelako, baina Boris Tadic Serbiako presidenteak atxilotutakoa Mladic dela baieztatu du.\nMladic Bosniako serbiarren buru izan zen Balkaneetako Gerran, eta gerra krimenak leporatzen zaizkio. Zehazki Srebrenicako 8.000 musulmanen hilketarekin zer ikusia duela uste da eta Sarajevoko setioan parte hartu zuela. Orain dela hamabost urtetik dago Mladic ihes eginda. Bosnian gerra 1992 eta 1995 urteak bitartean izan zen; 100.000 pertsona hil ziren eta 1,8 milioik ihes egin behar izan zuten.\nEuropako Parlamentuko presidente Jerzy Buzekek esan du atxiloketa horrek Serbia Europako Batasunean sartzen lagunduko duela. Serbiako agintariak zoriondu ditu atxiloketagatik. Catherine Ashton Europako Batasuneko Kanpo Harremanetarako ordezkariak eskatu du Hagara eraman eta Nazioarteko Zigor Auzitegiaren esku uzteko.\nGoran Hadzic atxilotzeko esperantza\nErreakzioak berehala izan dira, eta NATOko idazkari nagusi Anders Fogh Rasmussenek esan du Bosnian justizia egiteko aukera eskainiko duela atxiloketak. Amnsty Internationalek ere zoriondu egin du Serbia, eta modu berean Goran Hadzic serbiar-kroaziarra atxilotuko dutelako itxaropena agertu du.\nHain zuzen, Hadzic da Nazioarteko Zigor Auzitegiaren zerrendan atxilotzea falta den bakarra. Kroaziako serbiarren buru izan zen, eta beste gauza batzuen artean Krajinatik serbiarrak ez ziren herritarrak botatzea, hilketa, pertsekuzioa, tortura eta gizatasunik gabeko tratua leporatzen diote.


Gainustiapena edo gehiegizko ustiapena – Gizapedia\nGainustiapena edo gainesplotazioa, gehiegizko ustiapen edo esplotazioa ere deitua, izaki bizidunen birsorkuntza ahalbidetzen ez duen baliabide naturalen ustiapen ekonomikoa da. Adibidez, egurraren gehiegizko ustiapenak basoen berritzea eragotzi eta deforestazioa ekar dezake; gehiegizko arrantzak, itsasoko espeizeen urritzea eta azkenean horien desagerpena eragiten du, harrapaketek arrain eta beste espezieen ugalketa tasa gainditzen dutelako. Gainustiapena estraktibismoaren eta kontsumismoaren ondorioetako bat da, egun kapitalismoaren garapen modu nagusia dena.\nBeste hizkuntzetan: ingelesez, overexploitation; gaztelaniaz, sobreexplotación.\nDeforestazioa edo basogabetzea baso edo oihan eremuak basorik gabeko eremu bihurtzea da, nekazaritza, abeltzaintza, industria edo hiri-eremu bihurtuz. FAO erakundeak emandako definizioaren arabera, deforestazioa gertatzen da jatorriko geriza…


Oharrak:Pedro Orbegozo lantegiko langilea\nPertsonen aurkako mehatxu larriak > Mehatxu-erakutsia kaleetan, etxean edo lantokietan\n09: 30ak aldera, Aceros y Fundiciones del Norte lantegiko Pedro Orbegozo bi langilek maleta batean 3.975.021 pezeta zeramatzaten kutxatik langileen atalera (200 metro ingurura), industriaren barruan. Une horretan, gizon bat hurbildu zitzaien, eta pistolaz jo zituen. Minutu gutxira, Sinca-1.200 auto bat iritsi zen, eta bertatik metrailetak zeramatzaten bi pertsona jaitsi ziren. Maleta ibilgailuan sartu ondoren, ihes egin zuten, "Gora Euskadi" oihuka. Haren atzetik berehala atera zen fabrikako langile bat, eta bistatik galdu zituen Hernanitik irtetean. Lapurrek erabilitako ibilgailua, SS-91934 matrikula, handik ordu batzuetara aurkitu zuten Andoainen. Ibilgailua Tolosako bizilagun batena zen, eta bi egun lehenago lapurtu zioten. Eustaquio Mendizabal Benito (a) "txikia" eta Jose Villar Izapidetutako eginbideak agintaritza militarrari eman zitzaizkion (AHPG; 3677: Guardia Zibilaren 1972ko txostena).


Fiskalak matxinada akusazioari eutsi dio Kataluniako auzipetuen aurka | Mundua | Berria\nFiskalak matxinada akusazioari eutsi dio Kataluniako auzipetuen aurka\nAuzipetze autoaren helegiteez eztabaidatu dute, baina epaileak ez du oraindik erabakirik hartu\nAuzipetze autoa «bere osotasunean» mantentzea eta, beraz, matxinadaren, desobedientziaren eta dirua bidegabe erabili izanaren delituei eustea eskatu zuen atzo fiskalak, Kataluniako prozesu subiranistan auzipeturiko bost politikariren autoak berrikusteko bistan. Defentsako abokatuek, berriz, autoa eta instrukzioa indargabetzeko eskatu zuten, Espainiako Auzitegi Gorenak «eskumenik» ez duelakoan. Auzipetze autoa irmoa baldin bada, kargu publikoa etengo diete Jordi Turull, Raul Romeva, Jordi Sanchez, Oriol Junqueras eta Josep Rull diputatuei; behin-behineko espetxealdian daude egun, eta udazkenean izango dute epaiketa.\nAldiz, ikusteko dago zer gertatuko den Carles Puigdemontekin eta Antoni Cominekin, biak diputatuak baitira, eta biak auzipetuta baitaude matxinada delituagatik. Gainontzekoak ez bezala, Puigdemont eta Comin ez daude espetxean, Belgikara joan baitziren erbestera —Kataluniako presidente ohia Alemanian da egun—.\nAtzoko bistan, fiskalak argudiatu zuen «iragarritako matxinada baten kronika» izan zirela iazko urriaren 1eko independentzia erreferendumean gertaturikoa eta horren aurretik eta urriaren 27ko aldebakarreko independentzia deklaraziora arte gertaturikoa. Auzipetuen defentsak, berriz, «garai politiko berria» kontuan hartzeko eskatu zion Pablo Llarena epaileari, baldintzarik gabeko espetxealdia kentzeko. Epaileak ez du oraindik erabakirik hartu.\nEgun berean, Auzitegi Gorenak ukatu egin zuen Quim Torra Kataluniako presidenteak Mariano Rajoy Espainiako presidente ohiaren eta Soraya Saenz de Santamaria Espainiako presidenteorde ohiaren aurka aurkezturiko kereila; Torrak erabaki hori hartu zuen Madrilek ez zuelako publikatu Kataluniako presidenteordearen eta kontseilarien izendapenaren dekretua.\nAuzitegiak argudiatu zuen Kataluniako presidenteak salaturiko gertaerak ez direla delitu, eta, beraz, ukatu egiten zuela kereila, fiskaltzak joan den astean aurreratu bezala; Torrak argudiatu zuen haren eskubide politikoak «urratu» egin zituztela. Bien bitartean, Kataluniako Parlamentuko presidente Roger Torrentek ikerketa batzorde bat sortzea proposatu zuen Kataluniako eskubide zibil eta politikoak aztertzeko.


Itsasoko Ama ikastetxeko proiektuak: Eskola 2.0\nEstás en: Itsasoko Ama C.E.I.P. / Proyectos del Centro\n2.0 Eskola Proiektu helburuak\nLan dinamikoa, partehartzailea, beste ikastetxeekin lankidetzan eta sarean sustatze.\nLehen Hezkuntzako 5. mailako tutoreek eta gela horietan sartzen diren Ingeles eta Pedagogia Terapeutikoko irakasle guztiek prestakuntza jasoko dute eskualdeka. Hiru mailatako prestakuntza planteatu da: oinarrizkoa, ertaina eta aurreratua. Horrela, prestatuko diren irakasle guztiek IKT gaietan duten trebetasun-mailara egokituko da. Berritzeguneetako aholkulariek prestakuntza hori ematen dihardute, ikastetxeek material informatikoa jaso baino lehenago. Irakasleak prestatzeko, gai teknikoak ez ezik alderdi metodologikoak ere oso kontuan hartu dira.\nFormakuntza jaso ondoren, Itsasoko Amak Eskolak bere sitea eta bloga sortu ditu. Gainera, 5. mailako Tutoreek haien siteak garatu dituzte, eta ikasleei gmail konta berri bat eta bakoitzari bloga bat ere garatu dizkiete.\nPasaden kurtsoan site berri bat sortu genuen , Munduki, ikasleek, bai klasean bai etxean, egin ditzaten lanak. Aurten jarraitu nahi dugu bloga horrekin, baian aurtengo arasoak dira.\nEskola 2.0 irakasle arduruna ez daukagu murrizketagatik.\nIrakasle ia guztiak berriak dira eta nahiz eta berritzeguneko laguntza izan , kostatzen zaie proiektua martxan jartzea.\nIrakasleak ikasleen bloga edo Munduki, lan egiteko sitea eskuragarri dauka. Honela, edozein momentutan, aholkatu, zuzendu edo informazio pasa ahal dizkie. Gelan eta ikasleak ordenagailu aurrean daudenean, irakasleak behatu ahal die zuzenean eta gidatu ahal die komeni den bidetik.\nAriketa asko, adibidez Tux Typing, gradatuta daude ikasleen habilaziaren arabera, errezenetatik zailagoetara: idazten ez dakienetatik oso arin idazten dutenetara.


Nola instalatu dezaket Elia plugina? [1/3] - Domeinuak .eus\nLaguntza artikulu hau WordPress-eko Elia pluginaren funtzionamendu eta erabilera azaltzen duen artikulu seriearen lehena da, pluginaren instalazioa azaltzen duena. Elia plugina Elhuyar Fundazioak eta PuntuEUS Fundazioak elkarlanean garatutako plugin bat da, WordPress-ekin garatutako webguneentzat. Plugin honek zure webgunea eleanitz bihurtzeko aukera emango dizu, dagoeneko zure webgunean dauzkazun edukiak euskarara itzultzeko aukera eskainiz. Zehazki, itzulpenak gaztelania, frantsesa, ingelesa, katalana zein galizieratik euskarara egiteko aukera ematen du.\nPlugina martxan jartzeko [2/3]\nPlugina erabiltzen hasteko Elia plugina zure WordPress webgunera gehitu beharko duzu. Hori egiteko bi aukera daude.\nBiderik azkarrena zure webgunearen kudeaketa gunean Pluginak ataleko Gehitu berria aukera sakatzea da.\nWordPress-en pluginen katalogoa agertuko zaizu. Bilatzailean “Elia” bilatu eta emaitzetan ikusiko duzu Elia plugina. “Instalatu orain” botoia sakatzean WordPress-ek instalazio prozesua hasiko du.\nFTP bidez ere instalatu dezakezu plugina. labur.eus/elia-plugina helbidean daukazu eskura pluginaren azken bertsioa. “Download” aukera sakatuta pluginaren fitxategiak eskuratuko dituzu, zip formatuko fitxategi trinkotu batean.\nFitxategi horiek erauzi ostean, zure webgunea kokatuta dagoen zerbitzarira igo beharko dituzu FTP bidez. Zehazki, wp-content/plugins/ karpetan kokatu behar dituzu fitxategiok.\nArtikulu seriearen hurrengo alea irakurri nahi baduzu, irakurri Nola konfiguratu behar dut Elia plugina? artikulua.


C.D.Hernaniko Pilota Saileko Bloga: octubre 2019\nPublicado por Ainhoa en 14:45 No hay comentarios:\nGIPUZKOAKO TXAPELKETA: CD Hernaniko pilotariek 20 partid ajokatuko dituzte txapelketa honetan. 3 partida dira aipagarrieneak:\nOstiralean 20:00tan Bergaran, Oiartzabal - Etxarri jebenilek Bergararen aurka jokatuko dute, hernaniarrek beraien garaitezintasuna mantentzen saiatuko dira azken fasea jokatzeko aukerak izan ditzaten.\nHernani, ostiralean eta 20:30tan, Salaberria - Isausti seniorrek Errederiko Epleren aurka jokatuko dute, hauek ere beraien garaitezintasuna mantentzen saiatuko dira.\nLarunbatean 10:00etan Errenderian, Urkizu - Labaka seniorrek Epleren aurka jokatuko dute, partida irabazi beharra dute beherako promozioa jolastu ez dezaten.\nJUANITO ALVAREZ TXAPELKETA: Igandean, 12:ootan, Donostiako Egiako frontoian, Ioiritz Arrieta eta Makel Lizeaga hernaniarrek, txapelketa esanguratsu honen finala jokatuko dute, Urbieta II - Irazustabarrenaren aurka, Arrieta eta Lizeaga faborito aterako dira baina konfidantzaz ezin dute jokatu, Urbietaren eon batek beraien asmoa zapuztu bait dezake.\nManex Alberdi / Behar Zana\nJoseba Arretxe / Kuku\nOinatz Gaskon / Behar Zana\nXabier Gomez / Txapagain\nEñaut Otaño / Zumaia\nIntxurre / Martin Alberdi\nOier Azpeitia / Zazpi Iturri\nJon Urrutia / Tolosa\nBehar Zana / Enaitz Artola\nZazpi Iturri / Aiur Elizazu\nIanitz Gorrotxategi / Gazteleku\nUrko Moral / Alde Zaharra\nTolosa / Garaiar – Alegria\nAloña Mendi / Arabaolaza - Manterola\nBergara / Oiartzabal – Etxarri\nExposito – Lizeaga / Intxurre\nEple / Urkizu – Labaka\nSalaberria – Insausti / Eple\nGazteleku / Arizmendi - Altuna\nGaraikoetxea – Aiur Elizazu / Dima\nUnax Uitzi – Labaka / Oberena\nApaolaza – Insausti II / Barañain\nOiartzabal – Mujika / Ultzama\nMacicior – Oses / Añorga\nArrieta – Lizeaga / Urbieta- Irazustabarrena


Jokatu dira Dinastia Etxabeko final-zortzirenak - - Baleike.eus\nJokatu dira Dinastia Etxabeko final-zortzirenak\nDinastia Etxabe 2019-08-03 11:01\nBart arratsean jokatu dira azken zortzirenetan jokatu beharreko bigarren jardunaldiko kanporaketak.\nOLAIZOLA - GASKUE, 7 / Julen ALBERDI - Iker ELIZEGI, 22\nEGIGUREN - IRAZUSTABARRENA,13 / MATA - IRURITA, 22\nLehenengo partiduko markagailuaren ibilbidea: 1-0, 1-2, 2-2, 2-4, 4-4, 4-6, 5-6, 5-17, 7-17 eta 7-22. Ikusten den bezela, Olaizola-Gaskuek bosgarren tantoa egin ondoren hamaika tantoko takada egin zuten bikote urdindun Alberdi eta Elizegik, 6tik 17raino joanaz eta partidua ia erabakita utziaz hurrengo saltoan 22raino iritxi ziren arte.\nPilotarien lana aipatzerako orduan:\nJulen Alberdi zizurkildarrak 7 tanto egin zituen eta 2 galdu. Ondo jokatu zuen, luze sakatu eta bikotelagunaren joa aprobetxatuz errematerako pilotak ondo aukeratzen jakin zuen.\nIker Elizegik ez zuen tantorik egin eta lau galdu. Ondo baitare andoaindarra, kantxan errez mugituz, eskubiarekin sendo emanez pilotari eta ezkerrarekin txukun ekarriaz zenbait pilota zail.\nJon Olaizolak tanto bat egin zuen eta bederatzi galdu. Ez zen ondo ibili goizuetarra aurrelari lanetan. Gogotsu ekin zion lanari, ondo sakatu eta pilota zail bat edo beste ekarriaz ere bai, baina ahalegin hauetan zaintiraturen bat edo antzeko zerbait sentitua eskubiko beso-sorbalda inguruan eta hortik aurrera eman gutxi eta tantoa egiten ezin asmatu, bere bederatzi galdutako pilotetatik zortzi erasokoak izan zirelarik.\nAndoni Gaskuek ez zuen tantorik egin eta sei pilota galdu. Lan zailak tokatu zitzaizkion egitea atzo larrainzardarrari baina partidu hasieran Elizegiri eusten jakin zuen eta azken zatiko pilotakadarik onenak bereak izan ziren. Ez da mutiko haundia baina ikustekoa nola luzatzen duen pilota hanka joko dotore batez lagunduta, eta hori bezperan partidu gogorra jokatzetik zetorrela. Pena aurrelariak gehiago ez lagundu izana.\nBigarren partidua emaitzak dioena baino gogorragoa izan zen eta markagailuaren ibilbidea: 0-2, 2-2, 2-6, 4-6, 4-14, 6-15, 8-17, 13-17 eta 13-22. Hemen ere 8 tantoko takada batekin 4-14 aurretik jarri ziren Mata eta Irurita, 6-15 eta 8-17ko aldearekin egon zirelarik aurrerago. Eta partiduak martxa horretan laster amaitu behar zuela uste genuen garaian Egiguren eta Irazustabarrena izan ziren 13-17, lau tantoraino urreratu zirenak. Gerriko urdindun bikote nafarrak 18garrena egitearekin batera pilota berri bat atera, ordea, eta 22raino jarraian joan zirenak nagusitasunarekin irabaziaz.\nPilotariak egindako lana baloratzeko orduan:\nUnai Mata iruñarrak ondo jokatu zuela esan behar. Defentsan sendo, tantoa lantzeko garaian ere bikain pilota atzeko koadroetara ondo luzatuz, eta errematatzeko orduan ausart hamaika tanto eginaz. Aipatzekoa nolanahi ere bederatzi pilota galdu zituela eta hoietako zortzi erasoan, zentimetro gutxiren faltan gelditutakoak erdiak bai gutxienez eta horiek tanto izan balira nota hobeagoaz gain norgehiagoka azkarrago erabakitzeko balioko zutenak zalantzarik gabe.\nJosu Iruritak bi tanto egin zituen eta bat bakarra galdu. Oso ondo atarrabiatarra beti ohituak gaituen bezela, nahiz eta oraindik zerbait falta zaion lesio aurreko jokura irixteko.\nIoritz Egiguren, 3 tanto egin eta beste 3 galdu. Zerbait gehiago behar partidua irabazteko. Hau ere bezperan partidu gogorra jokatzetik etorrita eta txispa gutxi samarrekin atzo.\nAratz Irazustabarrena. Partidu bikaina jokatu zuen alegitarrak. Iruritakin diki-daka batean aritu beharraz gain Mataren pilotakada luzeei aurre egin behar izan zien, batzutan atzeraino joanaz eta bestetan airez sartuta. Hontaz gain txokoa ondo zaindu eta pilota zail askoak jaso zituen. Bere joku onaren seinale markagailua 8-15 zegoela publiko pilotazaleak bi aldiz txalotu izana. Partidua irabaztea bakarrik falta izan zitzaion atzo etxera erabat pozik joateko.\nDatorren astelehenean, abuztuak 8, jokatuko dira azken laurdenetako lehenengo bi partiduak:\nZumaia Dinastia Etxabe, 22:00 ordutan:\nLARRAZABAL - AGIRRE / DE LA FUENTE - MIKEL ETXEBERRIA\nGARCIA - ZEZEAGA // OLAETXEA - ALDAVE


Gobierno Vasco Irekia :: 70etik gora euskal enpresari interesatzen zaio ia 550 milioi banatuko dituen IKTentzako laguntzen programa\n70etik gora euskal enpresari interesatzen… http://www.irekia.euskadi.net/eu/news/11178 berria\n70etik gora euskal enpresari interesatzen zaio ia 550 milioi banatuko dituen IKTentzako laguntzen programa\nIndustria Sailak jardunaldi bat antolatu du SPRIren bitartez, euskal enpresei ezagutzera emateko Industria Ministerioaren "IKTen I+G Lehiakortasun Programa". 2012an 486 milioi euro esleituko dira maileguetarako eta 48 milioi diru-laguntzetarako, eta nobedade garrantzitsuena da deialdia enpresei zuzendurik dagoela.\nDeialdi berri honek 3 teknologia mota hauetan oinarritutako proiektuak lehenetsiko ditu: lainoko konputazioa, mugikortasun-aplikazioak eta konfiantza eta segurtasuna sustatzeko teknologiak.\nEusko Jaurlaritzako Berrikuntza eta Informazio Gizarteko zuzendari Xabier Sabalzak eta Informazio Gizarterako Telekomunikazioen Estatu Idazkaritzako Kabineteko zuzendari Juan Corro Beseler-ek gaur aurkeztu dute Bilbon Industria, Energia eta Turismo Ministerioaren "IKT-en I+G Lehiakortasun Programa". SPRI Taldeak -enpresa sareari laguntzen dion Industria, Berrikuntza, Merkataritza eta Turismo Saileko sozietate publikoen multzoak- antolatu du jardunaldi hau, non 70etik gora euskal enpresak parte hartu baitute.\nIndustria, Energia eta Turismo Ministerioak 533 milioi esleitu ditu IKT-en I+G Lehiakortasun Programaren 2012ko deialdi honetara. 533 milioi horietatik 488 maileguetarako dira eta 48 diru-laguntzetarako.\nDeialdi berri honek berritasun bi ditu. Bata da merkatutik hurbil dauden eta IKTen industriako lehiakortasuna handituko duten proiektu teknologiko berritzaileentzako laguntzak emango dituela eta bestea da enpresak direla laguntza hauen onuradunak.\nIKT-en I+G Lehiakortasun Programak lau jarduera-ildo hauen araberako proiektuak lehenetsiko ditu: lehiakortasuna ETEetan, hiri adimendunak eta administrazio elektronikoa, mugarik gabeko eduki eta zerbitzu interoperagarriak eta, azkenik, mugikortasun inguruneetarako zerbitzuak.\nGainera, lau jarduera-ildo horiek garatuz oinarrizko hiru teknologia hauek lehenetsiko dira: lainoko konputazioa, mugikortasun-aplikazioak eta konfiantza eta segurtasuna.\neuskal enpresak IKT I+G lehiakortasuna programa diru-laguntzak Berrikuntzaren eta Administrazio Elektronikoaren zuzendaria Juan Corro Beseler Industria Ministerioa SPRI Berri honen iruzkinen RSSa\nEx-Berrikuntzaren eta Informazio Gizartearen zuzendaria


Irekia Eusko Jaurlaritza - Gobierno Vasco :: Polizien arteko elkarlanerako eta lankidetzarako hitzarmen eredurako baimena onartu da (Gobernu Bilera 2017-12-12)\nPolizien arteko elkarlanerako eta…\nGobernu Bilerak, Segurtasuneko sailburu Estefanía Beltrán de Herediak proposatuta, Euskal Autonomia Erkidegoko Administrazio Orokorraren eta EAEko udalen artean Ertzaintzaren eta Udaltzaingoaren elkarlanerako lankidetza-hitzarmena sinatzea baimentzen duen erabakia onartu du.\nEuskal polizia-eredua Euskadiko Poliziak osatzen du, eta Polizia kidegoa Ertzaintzak, erakunde bateratuen mendeko polizia denak, eta Udaltzaingoek, Euskadiko udalerrien mendeko tokiko poliziek.\nKidego bakoitzak dituen eginkizunei dagokienez, polizia-kidegoek elkar osatzea lortu behar da eredua koherentea izan dadin, eta, horretarako, elkarrekiko harremana eta lankidetza bideratuko duten mekanismoak ezarri behar dira.\nOrain arte hainbat protokolo eta akordio heterogeneo formalizatu dira helburu bereziekin, hala nola, Segurtasun Sailaren TETRA sarera (Enbor Sarea) sarbidea ematea, udaletako gizarte-zerbitzuekin lankidetzan jardutea, genero-indarkeriako kasuetan esku hartzea edo drogak eta substantzia psikotropikoak edukitzeagatik eta kontsumitzeagatik irekitako zehapen-espedienteetan aditu-txostenak egitea.\nHitzarmen-eredu honen helburua da bi polizia-kidegoen elkarlanerako mekanismoak homogeneizatzeko eredu bat formalizatzea, bi administrazioen mende dauden polizia-kidegoei izendatutako eginkizunak gauzatzean lankidetza eta elkarlana erabatekoak izan daitezen.\nBehin oinarrizko hitzarmena onartutakoan, eta berezitasunen arabera, aldebiko hitzarmen edo akordio espezifikoak sinatuko dira udalekin udaltzaingo bakoitzaren ahalmenen eta tamainaren arabera.


RACEk ohartarazi du eskiak autoan aske eramateak duen arriskua | Consumer\nRACEk ohartarazi du eskiak autoan aske eramateak duen arriskua\nMaterial hori beti maletategian, zulo itxi batean edo eski-etxe batean joatea gomendatzen du.\nIbilgailu baten barruan, eski solteak eta gaizki jarritakoak 150 kg-ra iristen dira istripuren bat izanez gero, proiektatuta daudenean masa 50 aldiz handitzen baitute, eta horrek kalte larriak eragiten dizkie autoen bidaiariei. Hori da Real Automóvil Club de España-ren (RACE) azterketa baten ondorioetako bat. Azterketa horrek ohartarazten du eski-materiala (makilak, lerak, botak, eskiak…) autoaren bidaiari-lekuan garraiatzeak duen arriskua, behar bezala finkatu gabe.\nHorregatik, RACEk erabiltzaileei gomendatzen die objektuak beti maletategian, sare itxi batean edo eski-etxe batean joan behar dutela, eta bidaiari-lekua erabili behar izanez gero, karga zintekin, olagarroekin edo segurtasun-uhalekin ziurtatu behar dela beti.\nElkarteak dio ibilgailuan gaizki jarritako karga funtsezko faktorea dela istripuaren larritasunean, eta ez dela gutxietsi behar “hegan ateratzen den objektu” batek ekar dezakeen arriskua. RACEk eta Europako beste automobil batzuek egindako talka-probak erakusten du “oso arriskutsua dela egun bat eski-estazio batean pasatzeko beharrezkoak izan daitezkeen hainbat elementu bidaiari-lekuaren barruan eramatea, horrela eskiak, makilak, lerak eta botak modu seguruan nola garraiatu daitezkeen erakusteko”. Testaren emaitzen arabera, ibilgailuan aseguratu gabeko objektu batek bere pisua halako 30-50 har dezake energia zinetikoan. Horrela, eskiak 5 kilotik 150era pasatzen dira, lera 4 kilotik 120ra eta botak 2,5 kilotik 75era bitarteko pisu baliokidean.\nProba horretan, orduko 50 kilometroko lehen talka-testa egin zen, eski-material desberdinekin, bidaiari-lekuan ondo lotuta. Han, objektuak ez ziren askatu, eta bidaiariek ez zuten arriskurik izan. Bigarren test batean, karga gaizki jarrita zegoen, eta ez zen materialik erabili hura ainguratzeko. Talka-abiadura berean, ertz zorrotzak zituzten eskiak bidaiarietan sartu ziren eta botek aulkiak jo zituzten.\nEski-materialarekin modu seguruan bidaiatzeko, RACEk gomendio hauek ematen ditu:\n– Objektuak maletategian eramateko tamaina handikoak badira, baca itxi batean edo porta eski batean sartu beharko dira.\n– Karga uniformeki eta grabitate-zentroarekin ahalik eta baxuena banatzea, hau da, pisu handieneko objektuak ibilgailuaren barruko plataformaren gainean jartzea zuzenean, beheko aldean eta, ahal bada, bi ardatzen artean.\n– Kargari eustea, mugi ez dadin.\n– Ibilgailuaren gainazal finkoaren kontra jarri karga eremu aurreratuenean, aurreko aldera joan ez dadin eta ibilbidean energia zinetiko handiagoa metatu dezan.\n– Ibilgailuan dauden amarratze-puntuak aprobetxatzea.\n– Zinta tentsoreak eraman autoan; erosketa asko ezustekoak dira eta beharko dira.\n– 25 kg-tik gorako objektuak ez dira pertsonen atzean jarri behar.\n– Pneumatikoen presioa eta ardatzen gaineko kargak egiaztatzea, zerbitzuko jarraibideen arabera.\n– Ahal den guztietan, jarri bereziki astunak diren objektuak lurrean.\n– Askotan, ibilgailuaren segurtasun-uhala erabil daiteke karga ziurtatzeko.\n– Estali manta batez elementu solteak edo ebakitzaileak dituzten kaxak.\neskiak ibilgailu karga race


Eskoriatza - Wikipedia, entziklopedia askea.\nEskoriatza Gipuzkoako hego-mendebaldean dagoen udalerria da, Debagoiena eskualdean. 2002ko urriaren 1ean, Eusko Jaurlaritzak monumentu-multzo izendatu zuen hirigune historikoa, Sailkatutako Kultura Ondasuna . 4.097 biztanle zituen 2016. urtean\nFernando Eskoriatza plaza eta udaletxea.\n43°01′00″N 2°31′42″W / 43.0168°N 2.5283°W / 43.0168; -2.528343°01′00″N 2°31′42″W / 43.0168°N 2.5283°W / 43.0168; -2.5283\n255-1160 (273 udaletxean)\n76 km Donostiara\n2.032 (%49.2) 2.033 (%49.2)\n% 79,1 (2011)\n% 9,5 (2011)\n% 8,86 (2013)\n% 57,09 (2010)\n% 37.5 (2016)\n% 45.65 (2016)\n1630eko urtarrilaren 31\n2.1 Inguru naturala\n8.1 Udal hauteskundeak\n8.2 Aurreko hauteskundeak\n12 Eskoriatzar ezagunak\n15 Ikus, gainera\nIzenaren lehenengo osagaia, eskoria hitza, latineko escoria-tik dator eta 'burdina galdatzean sortzen den hondakina, zepa' esan nahi du. Bigarren osagaia -tza leku-ugaritasunezko atzizkia da. Beraz, Eskoriatza izenak burdinolen hondarrak botatzen ziren lekua-edo adierazten duela dirudi.\nUdalerri honetan Aitzorrotz eta Kurtzebarri mendiak ditugu.Deba ibaiak Eskoriatza zeharkatzen du Leintz-Gatzagatik etorrita, eta Urkuluko uharkaren mendebaldean kokatuta dugu herria.\nIparraldean eta ekialdean, Aretxabaleta; mendebaldean Aramaio, (Araba); eta hegoaldean Leintz-Gatzaga eta Arratzu-Ubarrundia, (Araba) mugakide ditu.\nSakontzeko, irakurri: «Eskoriatzako kale eta auzoak»\nGaur egun Eskoriatza udalerria osatzen duten zazpi elizateak herrixkak ziren garai batean, 1630ean Eskoriatzako Unibertsitatearen sortzearekin batera bildu zirela. Elizate horiek herriko erdigunea baino lehenagokoak dira. Honako hauek dira Eskoriatza udalerria osatzen duten elizateak:\nApotzaga: 64 biztanle.\nBolibar: 106 biztanle.\nGellao: 25 biztanle.\nMarin: 54 biztanle.\nMazmela: 77 biztanle.\nMendiola: 50 biztanle.\nZarimutz: 62 biztanle.\nElizate horietako bakoitzak bere alkatea du.\nIbarraundi museoa eta Zubiate labea\nLuis Ezeiza Herri Eskola\nKulunka Haur Eskola\nHelduen Heziketa Iraunkorra\nHumanitate eta Hezkuntza Zientzien Fakultatea (Mondragon Unibertsitatea), garai batean Eskoriatzako Irakasle Eskola izan zen, San Viator komentu izandakoaren eraikinean kokatua.\nHasiera batean, Eskoriatza Leintz haranaren zati izan zen, Aretxabaleta, Leintz Gatzaga eta Arrasaterekin batera. XIII. mende erdialdetik aurrera, baina, Leintz zatitzen hasi zen, eta, 1331n, bailara hori osatzen zuten herri bakarrak Aretxabaleta eta Eskoriatza ziren, Leintz Gatzaga eta Arrasate hiribildu bihurtu baitziren. 1630ean, Mestak eragin handia izan zuen Aretxabaletak eta Eskoriatzak beste elizateekiko hartu zuten garrantzian.\n1630ean, Leintz erabat zatituta geratu zenean, Eskoriatza udalerri bihurtu eta bere alkate propioak aukeratzen hasi zen. Denbora luzea eman zuen Eskoriatzak urtean behin alkatea aukeratzen. Lehen aldia 1630 eta 1655 artean izan zen. 1656tik 1702ra arte, Eskoriatza alkaterik gabe egon zen, 1703tik 1840ra arte, berriz hasi zen urtean behin alkatea aukeratzen. 1739an, 1812an, 1814an eta 1835ean,ordea, bi alkate izan zituen. Hurrengo bederatzi urteetan, 1841etik 1849ra arte, berriz ere alkaterik gabe egon zen. Azken aldia 1850etik aurrera doa. Urtero alkatea aukeratzeko ohitura 1909an amaitu zen. Ordutik aurrera, alkatetza iraunkorragoa izan zen, ordutik Vicente Pagaldai eta Jose Manuel Villar izan dira alkate denbora gehien eman dutenak.\nEskoriatzako Jose Pagaldayren testigantza, euskara debekaturik egon izanagatik, eskolan gaztelaniaz egiten zutela kontatzen duenekoa. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.\nEskoriatzako euskara mendebalekoa da (bizkaiera), sortaldeko azpieuskalkian kokatzen den Debagoieneko euskara, hain zuzen. Deba eskualdeko hainbat herrik osatzen dute Debagoieneko hizkera: Gipuzkoako Aretxabaletak, Arrasatek, Eskoriatzak, Leintz Gatzagak eta Oñatik eta Arabako Aramaiok. Leintz haranak esparru berezia osatzen du Deba ibarrean, oso estua delako Arrasate, Aretxabaleta, Eskoriatza eta Leintz Gatzaga herrien arteko batasuna. Aramaioko hizkera ere ez da asko urruntzen hauetatik, baina bai Oleta auzokoa, Oletako hizkera sartaldeko eta sortaldeko hizkeren arteko tarteko hizkeratzat hartzen baita. Oñatiko hizkera ere berezia da. Oñati ez zen Gipuzkoan sartu 1845 urtera arte eta bertako hizkerak oraindik ere nortasun berezia du. Oro har, Debagoieneko hizkerak Arabako euskararen eragina duela esan daiteke. Debagoienak Gasteizekin eduki du hartu-emanik estuena eta, dirudienez, hango ezaugarriak eta hango berrikuntzak iritsi dira bertara. 2016an herritarren %62,58 euskalduna zen.\nIndustria da jarduera nagusia: metalurgia, etxetresna elektrikoen fabrikazioa, sarrailgintza, elikagai-industria eta ehungintza. Horiekin batera, basoak, abeltzaintza (behiak) eta nekazaritza (barazkiak).\n2017an honela banatzen ziren sektore ekonomikoak: Lehen sektorea BEGaren %1. Bigarren sektorea %63,5. Hirugarren sektorea %33,2. Eta eraikuntza %2,3.\n2019an herriak 4.065 biztanle zituen. Horietatik %21,87k 65 urte edo gehiago zituen. Atzerrian jaiotakoak %6,57 ziren.\n2011ko maiatzaren 22ko hauteskundeetan Bilduk gehiengo osoa eskuratu zuen (sei zinegtzi hamaikatik). Eskoriatzako Elizateen Elkarteak bi zinegotzi eskuratu zituen, eta EAJ, EB-B eta PSE-EE alderdiak bana zinegotzi. Bilduko Beñat Herce hautatu zuten alkate.\n2015eko udal hauteskundeetan, berriz, aldaketa nabarmena gertatu zen udalbatzan. Bilduren ondorengoa zen Euskal Herria Bildu koalizioak botoen % 40 eta bi zinegotzi galdu zituen. Euzko Alderdi Jeltzaleak, berriz, oso gorakada handia izan zuen eta bost zinegotzi izatera igaro zen (lehen bakarra zuen), eta horrela gehiengoa lortu zuen. Eskoriatzako Elizateen Elkarteak zinegotzi bat galdu zuen, Irabazi koalizioak (Ezker Batua-Berdeak taldearen ondorengoa zenak) mantendu egin zuen bere zinegotzia, eta PSE-EEk galdu egin zuen berea. EAJ alderdiko Joxe Ramon Zubizarreta hautatu zuten alkate.\n867 (% 41,78)\n231 (% 12,12)\nEuskal Herria Bildu*\n640 (% 30,84)\n942 (% 49,42)\nEskoriatzako Elizateen Elkartea\n246 (% 11,86)\n270 (% 14,17)\n183 (% 8,82)\n167 (% 8,76)\nEuskadiko Alderdi Sozialista (PSE-EE)\n139 (% 6,70)\n226 (% 11,86)\n** 2011n EB-B koalizioa aurkeztu zen.\nDatuen iturria: 2015eko eta 2011ko udal hauteskundeen emaitzak euskadi.eus webgunean\n2019ko udal hauteskundeetan hauek izan ziren emaitzak: EAJk 1.072 boto (6 zinegotzi). EH Bilduk 751 boto (4 zinegotzi). Independenteek (Eskoriatzako Elizateak) 209 boto (zinegotzi 1). Podemos-IU-Equok 96 boto. PSE-EEk 95 boto.  Joserra Zubizarreta izendatu zuten alkate berriro.\nBotoak Zinegotziak Botoak Zinegotziak Botoak Zinegotziak\nBildu % 48,31 6 - - - -\nEskoriatzako Elizateen Elkartea-Agrupación de Anteiglesias de Eskoriatza (EEE-AAE) % 13,85 2 % 11,8 1 % 9,2 1\nEuzko Alderdi Jeltzalea (EAJ-PNV) % 11,85 1 % 15,09 2 - -\nEuskadiko Alderdi Sozialista-Euskadiko Ezkerra (PSE-EE) % 11,59 1 % 12,86 1 % 13,9 2\nEzker Batua-Berdeak (EB-B) % 8,56 1 - - % 12,5 2\nEusko Abertzale Ekintza (EAE-ANV) - - % 32,81 4 - -\nEusko Alkartasuna (EA) - - % 14,89 2 - -\nEzker Batua-Berdeak/Aralar (EB-B/A) - - % 8,91 1 - -\nEuzko Alderdi Jeltzalea/Eusko Alkartasuna (EAJ/EA) - - - - % 32,9 6\nHauek izan dira Eskoriatzako azken alkateak:\nFelix Barandiaran Zaldibar 1979 1983 Euzko Alderdi Jeltzalea\nJulian Urtzelai 1983 1987 Euzko Alderdi Jeltzalea\nJose Manuel Villar Kareaga 1987 1991 Eusko Alkartasuna\nJose Manuel Villar Kareaga 1991 1995 Eusko Alkartasuna\nJose Manuel Villar Kareaga 1995 1999 Eusko Alkartasuna\nEdorta Zubizarreta Alegría 1999 2003 Euskal Herritarrok\nJuan Carlos Bengoa Munduate 2003 2007 Eusko Alkartasuna\nPedro Lasagabaster 2007 2009 a Eusko Abertzale Ekintza\nPedro Lasagabaster 2009 2011 Ez esleituak\nBeñat Herce 2011 2015 Bildu\nJoxe Ramon Zubizarreta Alegria 2015 2019 Euzko Alderdi Jeltzalea\nJoxe Ramon Zubizarreta Alegria 2019 Jardunean Euzko Alderdi Jeltzalea\na Alkateak ez zuen legegintzaldia bukatu, Eusko Abertzale Ekintzaren hautagai bezala.\nLehenago, 1967an hil zen arte, Luis Ezeiza izan zen alkate pare bat urtez. Eta, bere legealdian eraikiriko eskolak, bere izena darama.\n1630: Juan Lopez Espilla\n1631: Juan Bautista Agiriano\n1632: Mateo Lopez de Espilla\n1633: Martin Ruiz de Mazmela\n1634: Pedro Arangoitia Murua\n1635: Mateo Lopez de Espilla\n1636: Pedro Ruiz de Mazmela\n1637: Mateo Lopez de Espilla\n1638: Juan Ibañez de Agiriano\n1639: Juan Ibañez de Agiriano\n1640: Juan Fernandez de Okarantza\n1641: Pedro Gaztañadui\n1642: Juan Bautista Agiriano Otalora\n1643: Juan Ibañez de Agiriano\n1644: Juan Lopez de Espilla\n1645: Juan Fernandez de Okarantza\n1646: Cristobal Azkarraga\n1647: Cristobal Azkarraga\n1648: Martin Iramain\n1649: Santiago Etxebarria\n1650: Martin Ruiz de Mazmela\n1651: Juan Ibañez de Agiriano\n1652: Santiago Etxebarria\n1653: Martin Astera\n1654: Martin Iramain\n1655: Juan Martin Agiriano\n1703: Miguel Okarantza\n1704: Francisco Garaikoa\n1705: Francisco Garaikoa\n1706: Juan Lorenzo Arriola Otalora\n1707: Juan Pagalday\n1708: Joseph de Gaztañaduy\n1709: Francisco de Garaicoa\n1710: Diego Agirregabiria\n1711: Juan Lorenzo Arriola\n1712: Francisco Garaikoa\n1713: Francisco Antonio Gonzales de Mendibil\n1714: Alonso Francisco Dieguez eta Elorriaga\n1715: Francisco Garaikoa\n1716: Baltasar Azkarraga\n1717: Francisco Garaikoa\n1718: Martin Apaolaza\n1719: Juan Martin Borinaga\n1720: Juan Lorenzo Arriola eta Otalora\n1721: Juan Segura\n1722: Diego Agirregabiria eta Heredia\n1723: Juan Martin Borinaga\n1724: Domingo Satrustegi\n1725: Juan Antonio Arana\n1726: Juan Martin Borinaga\n1727: Juan Martin Madina\n1728: Pablo Isarbiribil\n1729: Pablo Isarbiribil\n1730: Prudencio Aretxaga eta Jungitu\n1731: Prudencio Aretxaga eta Jungitu\n1732: Martin Romarate eta Arana\n1733: Martin Romarate eta Arana\nSanta Ageda bezperan eta egunean kantu-eskean irteten dira herriko neska-mutilak. Dantza ere egiten dute plazan. Ohitura horrek izan duen bilakaera jaso dugu dokumental labur honetan, Euskal Herriko Ahotsak proiekturako egindako elkarrizketen pasarteekin.\nOtsailaren 5a, Santa Ageda eguna: herriko kintoak (urte horretan 18 urte betetzen dituzten neska-mutilak) koplak kantatuz eskean ibiltzen dira bezperatik. Santa Ageda egunean herriko plazan dantza egiten dute.\nUrdelardero eguna: Ostegun gizen egunean herriko umeak baserritar jantzita kalez kale ibiltzen dira abesten. Eskuan "ziria" izeneko makilatxo bat daramate, eta hor sartuta txorizoa, ogi-zatia, sagarra.... Garai batean, eskean ibiltzen zirenei etxekoandreek janaria jartzen zieten zirian, gaur egun balkoietatik karameloak botatzen dizkiete. Inauteri-asteartean kukumarroak ateratzen dira herriko umeak beldurtzera.\nGarizuma garaian, karapaixo izeneko pazko-opila egin ohi da, arrautzez eta txorizoz hornitutako ogi hirukia. Ama pontekoak edo aita pontekoak besoetakoari oparitzea da ohitura.\nMaiatzeko lehen igandean Atxorrotxeko erromeria ospatzen da: Santikurtz eguna maiatzaren 3an da berez.\nEkaineko lehen larunbatean baserriko produktu eta artisauen Ferixie egiten da herrian.\nEkainaren 23an San Juan bezperako sua egiten da eta herriko kintoek (hurrengo urtean 18 urte beteko dituzten neska-mutilek) tantaia igotzen dute herriko plazan.\nEkainaren 29a, San Pedro eguna: herriko jai nagusiak dira Sanpedroak eta ekainaren 28tik uztailaren 1era bitartean ospatzen dira.\nSakontzeko, irakurri: «Eskoriatzako Alde Zaharra»\nHerritik kanpo Elgea-Artiako Estazio Megalitikoa eta Kurutzeberriko Estazio Megalitikoa daude.\nEskoriatza errege-bide zaharraren ertzean, luze garatzen da, XVI eta XVII. mendeetan, eta lehenagoko garaiko aztarnarik ez da mantentzen. Berrogei etxe baino gehiago sail estuetan antolatuak; elementu ikusgarriak dituen ibilbide berezia da. Eraikin gehienek, oro har, ez dute berez balio handirik, baina guztien multzoak itxura berezia dauka, bai eraikinen tipologiagatik, bai beren espazio-formagatik. Bi kale ditu, Aranburuzabala eta Arana, eta horiek ertzetan dituzten eraikin esanguratsuek ibilbide pintoresko bat osatzen dute. Bi kaleen elkarguneak zeharbide ireki bat osatzen du, arkitektura bereziko adierazgarriz josia.\nSan Viator komentua izandakoaren kalostra, egun Mondragon UnibertsitateaHuhezi Fakultatea\nEraikinak bi zati dituen ardatz baten inguruan kokaturik daude, hasierako, erdiko eta amaierako puntu esanguratsuekin:\nAranburuzabala eta Arana kalea elkartzen diren tokia inflexio-puntu bat da kale horien ibilbidean eta espazioaren ikuskeran. Espazioa zabaldu egiten da, Deba ibaia zabaltzearen ondorioz, eta batez ere, eraikin nagusiak bigarren mailara pasatu direlako, lerrokadurak aldatuta eta eraikitzeko gune berriak sortuta. Leku horretan daude honakoak: San Pedro eliza, XVIII. mendeko eraikin barrokoa, Aranburuzabala kalera ematen duen fatxada nagusian arkupe bat duena; eta horren aurrean, Gaztainadui jauregia, XVII. mendeko egoitza barroko garrantzitsua. Eremu hori da ibilbideko punturik beherena. Gune garrantzitsua da, Aranburuzabala kalearen bistarako errematea baita. Eraikuntza berrien presentziak eta inguruan dagoen orube hutsak hirigune historikoa itxuraldatzen dute.\nSan Viator komentua izandakoaren fatxada, egun Huhezi eskola\nFernando Eskoriatza plaza Arana kalearen amaierara zabaltzen da. Plazan XIX. mendeko eraikin neoklasiko bat da nagusi: udaletxea. Plazaren aurrean, Arana kalean, etxebizitza neoklasikoak daude. Udaletxeari begira jarriz, ezkerraldean, Zalbidegoitia jauregia dago, XVIII. mendeko etxebizitza barrokoa. Jauregia plazan ez da asko nabarmentzen, baina atzealdean arkuteria azpimarragarria dauka. Plaza beheko solairu eta bi garaieradun etxebizitzek eta Hidalga kaleko 4. ko duen eraikinak osatzen dute. Azken horrek harlanduzko fatxada dauka. Zalbidegoitia jauregiaren atzealdea eta Gaztanadui kalearen hasiera dira bide-ardatzaren amaiera; bide-ardatz hori eraikuntza bereziek, etxebizitzek eta hiri-espazioek osatzen dute, errege-bide zaharraren inguruan.\nHonakoak ere daude ikusgai Eskoriatzan:\nGaztainadui edo Ganuza etxea\nIturrixar iturri zaharra\nArizmendi ikastola Eskoriatza eta Aretxabaleta artean sortu zuten Arrasateko zentro batekin 1999an bat egin ondoren. Gaur egun bailarako ikasle ugari bertan ibiltzen dira. Lehen hezkuntzari dagokionez, Luis Ezeiza ikastetxea ere nabarmentzekoa da.\nAzkenik, Humanitate eta Hezkuntza Zientzien Fakultateak (HUHEZI) Eskoriatzan dauka egoitza nagusia, Mondragon Unibertsitatearen baitan.\nJose Arana (1839-1908), enpresaburua, bere omenezko kale bana dago Eskoriatzan eta Donostian.\nEduardo Gorosarri (1889-1947), musikagilea.\nFelix Likiniano (1909-1983), anarkista ezaguna.\nJoseba Iñurrategi (1945-2017), pilotaria.\nSoledad Iparragirre (1961-) ETAkide historikoa.\nOihana Arana (2001-), bertsolaria eta idazlea.\nSan Pedro eliza.\nAranburuzabala kalea. Atzean San Pedro eliza.\nGaztainadui kalea. Atzean Eibar-Gasteiz autobidea.\nDeba ibaia Eskoriatzan.\nBaserri eta ardiak Eskoriatzako Mendiola auzoan.\nAitzorrotzeko gazteluko hondakinak.\nMendiola auzoko eliza: San Joan Bataiatzailea.\nAitzorrotz mendiko tontorra, XIII. mendeko Nafarroako Erresumaren gazteluko hondarrak Eskoriatzan.\nOtadui etxea, 1953.\nOtadui etxea edo Arrosario Santuko ospitalea.\nJosé Aranak emandako ospitalea 1954.\nUdaletxearen aurrean Fernando Eskoriatza plaza.\n↑ Izendapena EHAAn[Betiko hautsitako esteka]\n↑ Salaberri Zaratiegi, Patxi. (). Gipuzkoako herrien izenak : lekukotasunak eta etimologia. Euskaltzaindia ISBN 978-84-120766-2-2. PMC 1144493947. (Noiz kontsultatua: 2020-04-26).\n↑ «Kultura» Eskoriatza (Noiz kontsultatua: 2020-04-10).\n↑ «Kultur etxea» Eskoriatza (Noiz kontsultatua: 2020-04-10).\n↑ «Liburutegia» Eskoriatza (Noiz kontsultatua: 2020-04-10).\n↑ «Zaldibar antzokia» Eskoriatza (Noiz kontsultatua: 2020-04-10).\n↑ «Kiroldegia» Eskoriatza (Noiz kontsultatua: 2020-04-10).\n↑ «Kirolak» Eskoriatza (Noiz kontsultatua: 2020-04-10).\n↑ «Pilotalekua» Eskoriatza (Noiz kontsultatua: 2020-04-10).\n↑ «Ibarraundi Museoa» Eskoriatza (Noiz kontsultatua: 2020-04-10).\n↑ «Zubiate labea» Eskoriatza (Noiz kontsultatua: 2020-04-10).\n↑ «Gaztelekua» Eskoriatza (Noiz kontsultatua: 2020-04-10).\n↑ «Hasiera» www.luisezeizalhi.hezkuntza.net (Noiz kontsultatua: 2020-04-10).\n↑ a b c «Hezkuntza» Eskoriatza (Noiz kontsultatua: 2020-04-10).\n↑ «This domain was registered by Youdot.io» www.arizmendi.eu (Noiz kontsultatua: 2020-04-10).\n↑ «KZgunea» Eskoriatza (Noiz kontsultatua: 2020-04-10).\n↑ «Ludoteka» Eskoriatza (Noiz kontsultatua: 2020-04-10).\n↑ «Euskaltegia» Eskoriatza (Noiz kontsultatua: 2020-04-10).\n↑ «Bake epaitegia» Eskoriatza (Noiz kontsultatua: 2020-04-10).\n↑ «Pagalday Garro, Jose - Ahotsak.eus» ahotsak.eus (Noiz kontsultatua: 2018-09-26).\n↑ «Eskolan erdaraz, kalean euskaraz - Ahotsak.eus» ahotsak.eus (Noiz kontsultatua: 2018-09-26).\n↑ «Eskoriatza - Ahotsak.eus» ahotsak.eus (Noiz kontsultatua: 2018-09-04).\n↑ «Mendebalekoa - Bizkaiera - Ahotsak.eus» ahotsak.eus (Noiz kontsultatua: 2018-09-04).\n↑ «Sortaldekoa (M) - Ahotsak.eus» ahotsak.eus (Noiz kontsultatua: 2018-09-04).\n↑ «Debagoienekoa - Ahotsak.eus» ahotsak.eus (Noiz kontsultatua: 2018-09-04).\n↑ a b c «Web Eustat. Eskoriatzako datu estatistikoak» eu.eustat.eus (Noiz kontsultatua: 2020-04-10).\n↑ a b «Beñat Herce, Eskoriatzako alkatea: "Udaletxeko ateak zabalik izango dituzue" - Eskoriatza» Goiena.eus (Noiz kontsultatua: 2020-04-10).\n↑ a b «Bihar izendatuko dute Joxe Ramon Zubizarreta Eskoriatzako alkate - Eskoriatza» Goiena.eus (Noiz kontsultatua: 2020-04-10).\n↑ www.euskadi.eus (Noiz kontsultatua: 2020-04-10).\n↑ «Udal hauteskundeak 2019 - Eskoriatza - Goiena.eus» goiena.eus (Noiz kontsultatua: 2020-04-10).\n↑ a b «Joserra Zubizarreta izendatuko dute alkate bihar, udalbatza berriaren eraketan - Eskoriatza» Goiena.eus (Noiz kontsultatua: 2020-04-10).\n↑ a b c d (Gaztelaniaz) «Base de datos de Alcaldes y Concejales:: Ministerio de Política Territorial y Función Pública ::» www.mptfp.gob.es (Noiz kontsultatua: 2022-01-27).\n↑ «Jaiak» Eskoriatza (Noiz kontsultatua: 2020-04-26).\n↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-09-20).\nHerriko albisteak "Goiena.eus" atarian\nLiburuak: Euskal Herriko bidaia-gida/Herriz herri/Eskoriatza\nAzken aldaketa 17 otsaila 2022(e)an, 21:24(e)tan\nOrriaren azken aldaketa: 17 otsaila 2022, 21:24.